******



**Anul 2024 – numărul 15**

**08 – 12 aprilie**

***Din conținutul acestui număr*:**

[Selecție de Acte normative apărute în Monitorul Oficial al României 3](#_Toc164061287)

[în perioada 08 – 12 aprilie, 2024 3](#_Toc164061288)

[Comunicate de presă ale Guvernului României 5](#_Toc164061289)

[Premierul Marcel Ciolacu: Guvernul României demonstrează un angajament ferm în protejarea mediului și în promovarea unui mod de viață durabil 5](#_Toc164061290)

[Premierul Marcel Ciolacu: Guvernul va sprijini activitățile cultelor religioase pentru a valorifica într-o și mai mare măsură potențialul acestora în domeniul social-filantropic, medical și educațional 6](#_Toc164061291)

[Reuniune de lucru cu tema ”Sănătatea sistemului medical, la intersecția proiectelor strategice ale României, în perioada 2024-2025”, în contextul marcării Zilei Mondiale a Sănătății 7](#_Toc164061292)

[Mesajul premierului Marcel Ciolacu, prilejuit de Ziua Internațională a Romilor și Sărbătoarea etniei romilor din România 8](#_Toc164061293)

[Informaţie Europeană 9](#_Toc164061294)

[NOUTĂȚI – Informații UTILE 9](#_Toc164061295)

[ADR Vest: Înscrie-te la webinar și află cum obții finanțare nerambursabilă pentru businessul tău, prin PR Vest! 9](#_Toc164061296)

[Se estimează că în luna iulie va începe depunerea proiectelor în cadrul schemei de ajutor dedicată investițiilor majore în industriile cu tradiţie în România 10](#_Toc164061297)

[PEO: Listele intermediare ale cererilor de finanțare care au fost respinse în etapa de evaluare tehnică și financiară preliminară pentru apelurile de proiecte „Adaptarea serviciilor educaționale adresate elevilor și personalului didactic din ÎPT – Stagii de practică pentru elevi” 10](#_Toc164061298)

[PEO: Listele finale privind proiectele aprobate și proiectele rezervă pentru apelurile de proiecte Consolidarea dialogului social și a parteneriatelor pentru ocupare și formare III – Organizațiile societății civile 11](#_Toc164061299)

[Noi liste cu dosare aprobate în cadrul Programelor Rabla Clasic, Rabla Plus și Piste pentru biciclete au fost publicate pe site-ul AFM 11](#_Toc164061300)

[Strategia Națională de Educație Financiară 2024 - 2030 a fost adoptată 12](#_Toc164061301)

[Peste 713 milioane de lei, pentru proiecte finanțate prin Programul ”Anghel Saligny” 13](#_Toc164061302)

[Plăți de peste 185 de milioane de lei, de la Ministerul Dezvoltării, pentru investiții realizate prin PNDL 13](#_Toc164061303)

[Peste 394 de milioane de lei, pentru proiecte finanțate prin Programul Național de Investiții ”Anghel Saligny” 13](#_Toc164061304)

[Consultări Publice 14](#_Toc164061305)

[Proiect de Ordin al ministrului mediului, apelor și pădurilor pentru modificarea și completarea Ghidului de finanţare a Programului privind creşterea eficienţei energetice şi gestionarea inteligentă a energiei în clădirile publice, aprobat prin Ordinul ministrului mediului, apelor şi pădurilor nr. 2.057/2020 14](#_Toc164061306)

[ADR Vest: Ghid în consultare publică - Apel de selecție a beneficiarilor de servicii suport pentru digitalizare, destinat IMM-urilor prin intermediul EDIH DIGIVEST 14](#_Toc164061307)

[ADR Vest: Ghid în consultare publică - Mobilitate urbană sustenabilă 15](#_Toc164061308)

[Consultare publică, PEO: Ghidul Solicitantului Diversificarea și flexibilizarea serviciilor de suport socio-educațional în îngrijire și educație timpurie a copiilor 16](#_Toc164061309)

[Consultare publică, PEO: Ghidul Solicitantului Măsuri active de ocupare pentru tineri, inclusiv pentru tineri NEET 17](#_Toc164061310)

[PNRR 17](#_Toc164061311)

[PNRR: Documentele necesare pregătirii încheierii contractului de finanțare pe apelul pentru extinderea sistemelor de apă și canalizare în aglomerări mai mari de 2.000 de locuitori echivalenți 17](#_Toc164061312)

[PNRR: Programul de investiții în infrastructură turistică la nivelul destinațiilor, lansat în consultare publică 17](#_Toc164061313)

[PNRR: Calendarul apelurilor actualizat la data de 03.04.2024 19](#_Toc164061314)

[Ghidul PNRR privind construirea de capacităţi pentru producția de hidrogen verde în instalații de electroliză, lansat în consultare publică 19](#_Toc164061315)

[Apeluri – Finanțări 19](#_Toc164061316)

[PEO: actualizează Ghidul Solicitantului Condiții Generale aferent Programului Educație și Ocupare (PEO) 2021-2027 19](#_Toc164061317)

[PoCIDIF: Instrucțiunea nr. 2 privind reconstituirea apelului aferent Acțiunii 2.4 – Digitalizarea IMM-urilor realizată prin Hub-uri de Inovare Digitală Europene din România (EDIH), POCIDIF/1147/2/1 20](#_Toc164061318)

[PoCIDIF: Ghidul Solicitantului Infrastructuri de cercetare dezvoltare – proiecte etapizate 20](#_Toc164061319)

[Autoritatea de Management pentru Programul Incluziune și Demnitate Socială (PoIDS) 2021-2027 din cadrul Ministerului Investițiilor și Proiectelor Europene publică un corrigendum la Ghidul Solicitantului Condiții Generale aferent Programului Incluziune și Demnitate Socială (PoIDS) 2021-2027. 20](#_Toc164061320)

[PoIDS: actualizează Ghidul Solicitantului Condiții Generale aferent Programului Incluziune și Demnitate Socială (PoIDS) 2021-2027 21](#_Toc164061321)

[PEO: actualizează Ghidul Solicitantului Condiții Generale aferent Programului Educație și Ocupare (PEO) 2021-2027 21](#_Toc164061322)

[Programul Sănătate: actualizează Ghidul Solicitantului „Investiții în infrastructura publică a ambulatoriilor spitalelor de pediatrie” 21](#_Toc164061323)

[Programul Sănătate: actualizează Ghidul Solicitantului „Investiții în infrastructura publică a ambulatoriilor spitalelor de obstetrică ginecologie” 21](#_Toc164061324)

[Programul Sănătate: actualizează Ghidul Solicitantului „Investiții în infrastructura publică a ambulatoriilor implicate în implementarea de programe de screening” 22](#_Toc164061325)

[Sprijin financiar în valoare de peste 51 milioane lei pentru crescătorii de bovine 22](#_Toc164061326)

[Din Actualitatea Europeană 22](#_Toc164061327)

[PE aprobă noul pact al UE privind migrația și azilul 22](#_Toc164061328)

[Ateneul Român primește Marca patrimoniului european din partea Comisiei pentru rolul semnificativ jucat în istoria și cultura Europei 24](#_Toc164061329)

[UE se află în fruntea unei mobilizări la nivel mondial pentru sporirea investițiilor în educația de calitate și incluzivă pentru toți 26](#_Toc164061330)

[Intră în vigoare Actul privind Europa interoperabilă pentru servicii publice mai bine conectate pentru cetățeni și întreprinderi 26](#_Toc164061331)

[Comisia face un bilanț al dialogurilor privind tranziția curată purtate cu industria și partenerii sociali din UE 28](#_Toc164061332)

[Comisia pregătește terenul pentru integrarea în siguranță a „taxiurilor aeriene” și a altor utilizări inovatoare ale dronelor 30](#_Toc164061333)

[UE stimulează mobilitatea cu emisii zero prin finanțarea a 42 de proiecte în valoare de peste 424 de milioane EUR 31](#_Toc164061334)

[Combaterea dezinformării: Reprezentanța Comisiei Europene în România organizează cu sprijinul influencerilor campania „Is this trUE?” 31](#_Toc164061335)

[Intră în vigoare noi norme privind publicitatea cu caracter politic 32](#_Toc164061336)

[Comisia lansează apelul la candidaturi pentru Observatorul lanțului agroalimentar al UE 33](#_Toc164061337)

[Comisia aprobă reintroducerea unei scheme de ajutor de stat a României în valoare de 2,5 miliarde EUR pentru sprijinirea întreprinderilor 34](#_Toc164061338)

[Comisia lansează programul său de formare pentru studenții la jurnalism și pentru tinerii jurnaliști 34](#_Toc164061339)

[Ucraina: Consiliul sprijină reînnoirea măsurilor comerciale autonome ale UE 35](#_Toc164061340)

http://www.expert-monitor.ro/LexMonitor/interfete/img/expertmonitor.jpg

Selecție de Acte normative apărute în Monitorul Oficial al României

în perioada 08 – 12 aprilie, 2024

**Monitorul Oficial, Partea I, nr. 307/ 8 Aprilie 2024**

* Nr. **304** / **4 Aprilie 2024**, Guvernul României - Hotărâre pentru modificarea și completarea Hotărârii Guvernului nr. 878/2005 privind accesul publicului la informația privind mediul.
* Nr. **315** / **4 Aprilie 2024**, Guvernul României - Hotărâre privind aprobarea programului de susținere a crescătorilor de porci de reproducție din rasele Bazna și/sau Mangalița, pentru anul 2024.

**Monitorul Oficial, Partea I, nr. 326/ 9 Aprilie 2024**

* Nr. **10** / **8 Aprilie 2024**, Autoritatea Electorală Permanentă - Hotărâre privind aprobarea Procedurii de monitorizare video a localurilor secțiilor de votare din străinătate la alegerile pentru membrii din România în Parlamentul European din anul 2024

**Monitorul Oficial, Partea I, nr. 327/ 9 Aprilie 2024**

* Nr. **305** / **4 Aprilie 2024**, Guvernul României - Hotărâre pentru aprobarea Codului-cadru de etică și deontologie universitară

**Monitorul Oficial, Partea I, nr. 329/ 10 Aprilie 2024**

* Nr. **67** / **8 Aprilie 2024**, Ministerul Afacerilor Interne - Ordin pentru modificarea și completarea Normativului privind asigurarea tehnică de autovehicule a structurilor Ministerului Afacerilor Interne, aprobat prin Ordinul ministrului internelor și reformei administrative nr. 599/2008
* Nr. **4.138** / **3 Aprilie 2024**, Ministerul Educației - Ordin privind aprobarea Calendarului pentru acordarea unui ajutor financiar în vederea achiziționării de calculatoare pentru anul 2024
* Nr. **11** / **9 Aprilie 2024**, Autoritatea Electorală Permanentă - privind aprobarea procedurii de acreditare, a modelelor documentelor de acreditare și a modelelor ecusoanelor persoanelor acreditate la alegerile pentru membrii din România în Parlamentul European din anul 2024 și la alegerile pentru autoritățile administrației publice locale din anul 2024


**Monitorul Oficial, Partea I, nr. 331/ 10 Aprilie 2024**

* Nr. **701** / **27 Martie 2024**, Ministerul Afacerilor Interne - Ordin al ministrului mediului, apelor și pădurilor privind aprobarea Instrucțiunilor de utilizare a aplicației informatice Sistemul informatic de asigurare a trasabilității deșeurilor (SIATD), în vederea monitorizării și verificării corectitudinii tranzacțiilor cu deșeuri de ambalaje, anvelope, echipamente electrice și electronice, baterii și acumulatori portabili în sistemul răspunderii extinse a producătorului, precum și în vederea monitorizării și verificării tranzacțiilor cu deșeuri municipale

**Monitorul Oficial, Partea I, nr. 333/ 10 Aprilie 2024**

* Nr. **82** / **9 Aprilie 2024**, Parlamentul României - Lege pentru modificarea art. 8 din Ordonanța de urgență a Guvernului nr. 195/2002 privind circulația pe drumurile publice
* Nr. **84** / **9 Aprilie 2024**, Parlamentul României - Lege pentru completarea Ordonanței Guvernului nr. 26/2000 cu privire la asociații și fundații
* Nr. **85** / **9 Aprilie 2024**, Parlamentul României - Lege pentru modificarea și completarea Legii nr. 46/2008 — Codul silvic
* Nr. **86** / **9 Aprilie 2024**, Parlamentul României - Lege pentru instituirea zilei de 14 mai ca Ziua Solidarității și Prieteniei dintre România și Statul Israel
* Nr. **318** / **4 Aprilie 2024**, Parlamentul României - Hotărâre privind aprobarea cadrului general pentru implementarea și funcționarea mecanismului de sprijin prin contracte pentru diferență pentru tehnologiile cu emisii reduse de carbon

**Monitorul Oficial, Partea I, nr. 334/ 10 Aprilie 2024**

* Nr. **985**/ **29 Martie 2024**, Ministerul Economiei, Antreprenoriatului și Turismului - Ordin al ministrului economiei, antreprenoriatului și turismului pentru modificarea art. 4 din Normele metodologice privind eliberarea certificatelor de clasificare a structurilor de primire turistice cu funcțiuni de cazare și alimentație publică, a licențelor și brevetelor de turism, aprobate prin Ordinul președintelui Autorității Naționale pentru Turism nr. 65/2013
* Nr. **4.139/4 Aprilie 2024,** Ministerul Educației / **138**/ **9 Aprilie 2024**, Ministerul Agriculturii și Dezvoltării Rurale - Ordin pentru modificarea și completarea anexei la Ordinul ministrului educației și al ministrului agriculturii și dezvoltării rurale nr. 3.840/81/2024 privind aprobarea Listei unităților de învățământ preuniversitar incluse în Programul național „Masă sănătoasă” în anul 2024

**Monitorul Oficial, Partea I, nr. 335/ 11 Aprilie 2024**

* Nr. **140 / 9 Aprilie 2024**, Ministerul Agriculturii și Dezvoltării Rurale - Ordin al ministrului agriculturii și dezvoltării rurale privind abrogarea lit. c) a alin. (4) al art. 6 din Regulamentul de organizare și funcționare a Comisiei de verificare a cererilor pentru emiterea acordului pentru punerea în liberă circulație și utilizarea în/pe teritoriul României a produselor agricole cu origine din Ucraina, aprobat prin Ordinul ministrului agriculturii și dezvoltării rurale nr. 2/2024
* Nr. **1.617 / 28 Martie 2024,** Ministerul Sănătății - Ordin al ministrului sănătății pentru modificarea și completarea Ordinului ministrului sănătății nr. 1.418/2017 privind echipamentul individual de protecție de mare vizibilitate și uniforma de ceremonii pentru personalul operativ de intervenție din cadrul serviciilor de ambulanță județene și al Serviciului de Ambulanță București—Ilfov

**Monitorul Oficial, Partea I, nr. 337/ 11 Aprilie 2024**

* Nr. **637** / **9 Aprilie 2024**, Ministerul Afacerilor Externe - Ordin al ministrului afacerilor externe privind stabilirea sediului biroului electoral pentru secțiile de votare din străinătate la alegerile pentru membrii din România în Parlamentul European din anul 2024
* Nr. **4.039** / **22 Martie 2024**, Ministerul Educației - Ordin privind aprobarea programei școlare Istoria Revoluției din 1989 și a schimbării de regim din România, clasa a XII-a/a XIII-a, învățământ liceal, opțional ca nouă disciplină din curriculumul la decizia elevului din oferta școlii

**Monitorul Oficial, Partea I, nr. 338/ 11 Aprilie 2024**

* Nr. **87** / **10 Aprilie 2024**, Camera Deputaților - Lege pentru modificarea și completarea Legii nr. 165/2018 privind acordarea biletelor de valoare, precum și pentru modificarea alin. (21) al art. 1 din Ordonanța de urgență a Guvernului nr. 8/2009 privind acordarea voucherelor de vacanță
* Nr. **88** / **10 Aprilie 2024**, Camera Deputaților – Lege pentru declararea lui Aurel Vlaicu *Erou al Națiunii Române*

„Art. 1. — Pentru cinstirea memoriei lui Aurel Vlaicu (1882—1913), având în vedere reușitele sale extraordinare în construirea și realizarea zborurilor cu mașinile sale, precum și invențiile în domeniul aeronauticii care l-au inclus în rândul inovatorilor celebri ai primelor decenii ale secolului al XX-lea, acesta este declarat Erou al Națiunii Române.

Art. 2. — Comemorarea Eroului Națiunii Române — Aurel Vlaicu **are loc în data de 17 iunie**, ziua primului zbor efectuat pe teritoriul românesc.”

* Nr. **89** / **10 Aprilie 2024**, Camera Deputaților – privind aprobarea Ordonanței Guvernului nr. 8/2023 pentru modificarea și completarea Legii nr. 422/2001 privind protejarea monumentelor istorice

**Monitorul Oficial, Partea I, nr. 339/ 11 Aprilie 2024**

* Nr. **14H** / **11 Aprilie 2024**, BIROUL ELECTORAL CENTRAL PENTRU ALEGEREA MEMBRILOR DIN ROMÂNIA ÎN PARLAMENTUL EUROPEAN ȘI PENTRU ALEGEREA AUTORITĂȚILOR ADMINISTRAȚIEI PUBLICE LOCALE DIN ANUL 2024 - Hotărâre privind aducerea la cunoștința publică a semnelor electorale ale partidelor politice, alianțelor politice, alianțelor electorale și ale organizațiilor cetățenilor aparținând minorităților naționale admise la alegerile pentru autoritățile administrației publice locale din data de 9 iunie 2024

**Monitorul Oficial, Partea I, nr. 342/ 12 Aprilie 2024**

* Nr. **324** / **11 Aprilie 2024**, Guvernul României - Hotărâre privind eliberarea domnului Marian Călin-Petru din funcția de prefect al județului Hunedoara.

**Monitorul Oficial, Partea I, nr. 343/ 12 Aprilie 2024**

* Nr. **349** / **11 Aprilie 2024**, Guvernul României - Hotărâre privind numirea doamnei Visirin Florina-Doris în funcția de prefect al județului Hunedoara.

**Monitorul Oficial, Partea I, nr. 344/ 12 Aprilie 2024**

* Nr. **180** / **18 Februarie 2024**, Institutul Național de Statistică - Ordin privind completarea Clasificării ocupațiilor din România - nivel de ocupație (șase caractere), aprobată prin Ordinul ministrului muncii, familiei și protecției sociale și al președintelui Institutului Național de Statistică nr. 1.832/856/2011.

**Monitorul Oficial, Partea I, nr. 347/ 12 Aprilie 2024**

* Nr. **34** / **11 Aprilie 2024**, Guvernul României - Ordonanță de urgență privind unele măsuri pentru sprijinirea categoriilor de cupluri mamă-nou-născut defavorizate cu tichete sociale pe suport electronic acordate din fonduri externe nerambursabile pentru nou-născuți, pentru modificarea Legii nr. 227/2015 privind Codul fiscal, precum și prorogarea unui termen.

Sursa: Monitorul Oficial al României - <http://www.monitoruloficial.ro/RO/article--e-Monitor.html>

🏵🏵🏵

Comunicate de presă ale Guvernului României

Premierul Marcel Ciolacu: Guvernul României demonstrează un angajament ferm în protejarea mediului și în promovarea unui mod de viață durabil

Guvernul României, prin Cancelaria Prim-Ministrului și Ministerul Mediului, Apelor și Pădurilor, contribuie activ la cel mai mare târg de energii regenerabile și protecția mediului din România – Green Energy Expo & Romenvirotec și Forumul Internațional de Mediu, care au debutat astăzi, la București.

*”România este un exemplu de progres în adoptarea și implementarea unor politici și proiecte sustenabile. De la asigurarea independenței energetice și pașii importanți în gestionarea eficientă a deșeurilor, de la Sistemul de Garanție-Returnare și implementarea Planului de Acțiune pentru Economia Circulară, de la Climate Change Summit și seria de conferințe regionale Circulario, Guvernul României demonstrează un angajament ferm în protejarea mediului și în promovarea unui mod de viață mai durabil”,* subliniază mesajul premierului Marcel Ciolacu, transmis de consilierul de stat în Cancelaria Prim-Ministrului, Mihaela Frăsineanu.

După o întrerupere de 10 ani, a fost reluat parteneriatul Cancelariei Prim-Ministrului și Ministerului Mediului, Apelor și Pădurilor cu organizatorii. Acest parteneriat a fost concretizat în redeschiderea Green Energy Expo & Romenvirotec, târgul de mediu românesc, care, de data aceasta, se adresează și energiei verzi.

Concomitent, se desfășoară Forumul Internațional de Mediu, conferința eveniment ce constituie o platformă valoroasă pentru schimbul de cunoștințe și bune practici la nivel internațional.

La evenimente au mai participat, din partea Guvernului, alături de consilierul de stat în Cancelaria Prim-Ministrului, Mihaela Frăsineanu, ministrul Mediului, Apelor și Pădurilor , Mircea Fechet, ministrul Energiei, Sebastian Burduja, secretarul de stat în Ministerul Cercetării, Digitalizării și Inovării, Bogdan Mihai Dumea.

Desfășurat în perioada 11-13 aprilie 2024, la Centrul Expozițional Romexpo, la acest târg vor participa peste 150 de brand-uri internaționale și locale din domeniile energetic și protecției mediului, 40 de speakeri internaționali și locali și vor avea loc demonstrații de tehnologii și echipamente pe teren exterior. Evenimentul va oferi o varietate impresionantă de standuri și expoziții, inclusiv standuri de mari dimensiuni (400 de mp).

Concomitent cu expoziția de prestigiu în domeniul energiei verzi și protecției mediului, are loc și Forumul Internațional de Mediu, organizat de revista Infomediu Europa, în parteneriat cu Cancelaria Prim-Ministrului și Ministerul Mediului, Apelor și Pădurilor. Evenimentul include sesiuni plenare, workshop-uri și paneluri de discuții, cu scopul de a aduce împreună lideri de opinie, experți internaționali, reprezentanți ai Guvernului și inițiative private pentru a dezbate și dezvolta soluții sustenabile pentru provocările globale ale mediului.

\*

Premierul Marcel Ciolacu: Guvernul va sprijini activitățile cultelor religioase pentru a valorifica într-o și mai mare măsură potențialul acestora în domeniul social-filantropic, medical și educațional

Prim-ministrul Marcel Ciolacu și reprezentanți ai statului român au avut astăzi o întâlnire cu reprezentanți ai cultelor religioase recunoscute din România.

Au fost abordate teme care privesc viața religioasă din România, precum și perspectivele consolidării parteneriatului dintre stat și culte.

*„Am convingerea că prin instituțiile abilitate, în mod deosebit Secretariatul de Stat pentru Culte, vom reuși să diversificăm modalitățile prin care Guvernul va sprijini activitățile cultelor, împlinind astfel promisiunea făcută în octombrie 2023 de a valorifica într-o și mai mare măsură potențialul pe care cultele îl au în domeniul social-filantropic, medical și educațional. În plus, există oportunități concrete în accesarea de fonduri europene pentru proiecte comune în ceea ce privește asistența persoanelor dependente sau sprijinirea familiilor monoparentale sau vulnerabile”,* a subliniat premierul României.

În ultimele luni au avut loc mai multe schimbări legislative cu impact în domeniul vieții religioase, printre care cele mai importante privesc sprijinul pentru salarizarea personalului clerical și neclerical, diversificarea sprijinului financiar acordat cultelor, conform nevoilor și solicitărilor acestora, în mod deosebit în domeniul asistenței sociale și medicale, precum și reorganizarea Secretariatului de Stat pentru Culte.

Conducătorii cultelor din România au transmis mesajul lor, alături de sugestii privind formele concrete de manifestare ale dialogului dintre stat și culte. Aceștia au subliniat importanța promovării valorilor construite pe principiul iubirii aproapelui, nevoia de pace în lumea de astăzi, precum și păstrarea valorilor conservatoare care stau la baza societății românești.

Una dintre propunerile întâlnirii a constat și în inițierea declarării unei *Zile a Libertății Religioase și a contribuției cultelor la binele social în România*, data propusă fiind cea de 16 mai, pentru a marca semnarea de către toți reprezentanții cultelor din România, la Snagov, în 16 mai 2000, a unei declarații comune cu privire la integrarea României în Uniunea Europeană, o premieră în România post-decembristă.

La eveniment au mai participat președintele Senatului României, Nicolae Ionel Ciucă, vice-premierul Marian Neacșu, ministrul Muncii și Solidarității Sociale, Simona Bucura-Oprescu, secretarul de stat pentru culte, Ciprian-Vasile Olinici, Teodora Preoteasa, secretar de stat în Ministerul Investițiilor și Proiectelor Europene, președintele UDMR, Kelemen Hunor, alături de reprezentanții ai Secretariatului de Stat pentru Culte și ai Institutului Național de Statistică.

Întâlnirea a fost găzduită în *Sufrageria Regală* din cadrul Muzeului Național de Artă al României, următorul eveniment de acest fel fiind programat pentru luna octombrie a acestui an.

\*

Reuniune de lucru cu tema ”Sănătatea sistemului medical, la intersecția proiectelor strategice ale României, în perioada 2024-2025”, în contextul marcării Zilei Mondiale a Sănătății

Ziua Mondială a Sănătății, celebrată în fiecare an în data de 7 aprilie, a fost marcată astăzi, la Palatul Victoria, printr-o reuniune de lucru cu partenerii de dialog din domeniul sănătății, având ca temă ”*Sănătatea sistemului medical, la intersecția proiectelor strategice ale României, în perioada 2024-2025*”. Evenimentul a fost organizat de Guvernul României, prin Cancelaria Prim-Ministrului, în parteneriat cu Colegiul Medicilor din România.

Întâlnirea de lucru s-a axat pe evidențierea principalelor probleme din domeniul sănătății, identificarea soluțiilor, proiectelor în curs și a celor planificate, în conformitate cu Strategia Națională de Sănătate și cu Planul Strategic Multianual pentru Dezvoltarea Resurselor Umane în Sănătate în perioada 2022-2030. De asemenea, s-a pus accent pe identificarea oportunităților de colaborare între instituții publice și profesionale pentru implementarea unitară a măsurilor propuse și pentru reorganizarea sistemului de sănătate, inclusiv pentru îmbunătățirea retenției resursei umane din sănătate.

Reuniunea a fost prezidată de șeful Cancelariei Prim-Ministrului, Alexandru-Mihai Ghigiu, care a subliniat că este nevoie de o colaborare strânsă a tuturor partenerilor implicați în vederea identificării și implementării soluțiilor adecvate pentru îmbunătățirea sistemului de sănătate. ”*Împreună putem aborda mai eficient provocările actuale și viitoare, asigurând o îngrijire medicală de calitate și accesibilă pentru toți cetățenii. Recunoașterea meritelor și evidențierea lucrurilor bune sunt fundamentale pentru motivarea și susținerea profesioniștilor din sănătate. Vreau să vă mulțumesc în numele prim-ministrului și al Guvernului pentru tot ceea ce faceți! Bugetul sănătății a crescut constant în ultima perioadă, însă niciodată nu este suficient. Avem, pentru prima dată, semnate contractele pentru cele trei spitale regionale și au fost făcute investiții în modernizarea și dotarea unităților sanitare. Aceste măsuri vor contribui la îmbunătățirea infrastructurii medicale și la asigurarea unei îngrijiri mai bune pentru pacienți*”, a afirmat șeful Cancelariei Prim-Ministrului, Alexandru-Mihai Ghigiu.

La rândul său, consilierul de stat din cadrul Cancelariei Prim-Ministrului, prof. univ. dr. Carmen Orban, a adăugat că asigurarea accesului la servicii de sănătate de calitate necesită implementarea unor politici coerente de dezvoltare și colaborarea strânsă între instituții guvernamentale, profesioniști din domeniul sănătății, asociații de pacienți și societatea în ansamblu. ”*Prin cooperare și coordonare între toți factorii implicați, putem să ne concentrăm pe îmbunătățirea indicatorilor stării de sănătate din România, inclusiv creșterea duratei de viață. Împreună putem crea un cadru solid pentru îmbunătățirea sistemului de sănătate și pentru asigurarea unei acoperiri mai bune a nevoilor de sănătate ale populației*”, a declarat consilierul de stat prof.univ.dr. Carmen Orban.

Președintele Colegiului Medicilor din România a subliniat că reuniunea de lucru de astăzi a promovat complementaritatea perspectivelor și abordările constructive, pentru identificarea soluțiilor adecvate, cu impact pozitiv asupra sistemului de sănătate. „*Dreptul la ocrotirea sănătății, recunoscut și garantat de Constituția României, presupune ca preocuparea statului român pentru sănătatea cetățeanului să fie constantă și să includă accesul la informare și educație despre sănătate. Este important să avem un mediu de viață sănătos, atât din punct de vedere fizic - calitatea aerului, a apei, a alimentelor -, cât și psihic - stabilitate politică și socio-economică, libertatea de gândire și exprimare, non-discriminare, calitatea condițiilor de locuire și de muncă. Accesul la servicii de sănătate care să asigure prevenție și diagnostic timpuriu și, atunci când este cazul, îngrijire medicală adecvată în caz de îmbolnăvire este, de asemenea, esențial pentru menținerea sănătății și bunăstării populației*”, a evidențiat prof.univ.dr. Daniel Coriu, președintele Colegiului Medicilor din România.

Întâlnirea de lucru a relevat importanța menținerii echilibrului financiar din sistemul de asistență medicală primară și ambulatoriul de specialitate, începând cu data de 1 iulie a.c., cel puțin la nivelul actual, fapt confirmat și de intenția de a identifica soluțiile necesare în acest sens, intenție exprimată de reprezentantul Ministerului de Finanțe.

Materialul pus la dispoziție de către Colegiul Medicilor din România (CMR) în cadrul reuniunii tuturor autorităților și factorilor de decizie cu rol în sistemul de sănătate a stat la baza întâlnirii de astăzi și oferă o perspectivă valoroasă, invitând la dezbatere constructivă. Materialul poate fi consultat la link-ul următor: <https://s.go.ro/kp1eyw1a>

La întâlnirea de lucru au mai participat reprezentanți ai Administrației Prezidențiale, Parlamentului, ai ministerelor Afacerilor Interne, Sănătății, Dezvoltării, Cercetării și Familiei, ai Casei Naționale de Asigurări de Sănătate, ai Biroului Organizației Mondiale a Sănătății din România și ai organizațiilor reprezentative pentru personalul medical, precum și cei ai sectorului privat și ai ONG-urilor.

\*

Mesajul premierului Marcel Ciolacu, prilejuit de Ziua Internațională a Romilor și Sărbătoarea etniei romilor din România

Marcăm, astăzi, două evenimente dedicate cetățenilor aparținând etniei rome: „Ziua Internațională a Romilor” și „Sărbătoarea etniei romilor din România”.

Este un bun prilej să remarcăm, pe de o parte, particularitățile culturii rome, care a îmbogățit patrimoniul nostru cultural, economia și societatea românească și, pe de altă parte, să vedem ce mai avem de făcut pentru ca toți cetățenii, indiferent de etnie, să trăiască mai bine în România.

Din momentul introducerii măsurilor care să faciliteze accesul romilor la învățământul liceal și universitar din anii 1990 până la adoptarea, în 2001, a primei strategii guvernamentale din Europa dedicate îmbunătățirii situației romilor, România a devenit una dintre primele țări care au adoptat măsuri concrete de incluziune socială și combatere a discriminării persoanelor de etnie romă.

Măsurile deja implementate au încurajat accesul la educație pentru tinerii de etnie romă, au redus discriminarea și au îmbunătățit condițiile de viață ale comunităților rome.

În prezent, o serie de instrumente și instituții dedicate vin în întâmpinarea aspirațiilor identitare, culturale, economice și sociale ale romilor.

Un pilon de bază în procesul de îmbunătățire a calității vieții persoanelor de etnie romă îl reprezintă adoptarea Hotărârii de Guvern nr. 560/28.04.2022 pentru aprobarea Strategiei Guvernului României de incluziune a cetățenilor români aparținând minorității rome pentru perioada 2022-2027.

Prin intermediul Strategiei, măsuri precum introducerea materiei opționale „Istoria, robia și deportarea romilor” în programa școlară au devenit posibile.

O dovadă a progresului în atingerea obiectivelor noastre de combatere a discriminării este și adoptarea legii privind înființarea Muzeului Naţional de Istorie și Cultură a Romilor din România. Profit de ocazie pentru a vă asigura de sprijinul Guvernului României în vederea realizării acestui proiect.

Cu ocazia acestei zile, doresc să reafirm angajamentul Guvernului României de a promova toleranța și să vă asigur de consecvența eforturilor în combaterea rasismului, xenofobiei, discriminării și a discursului instigator la ură.

Implicarea persoanelor de etnie romă în elaborarea și implementarea politicilor publice care li se adresează va conduce la creșterea încrederii și respectului reciproc.

Diversitatea este un element imperios în societate, mai ales în lumina evenimentelor globale din ultimii ani, care ne-au amintit cât de mult cântărește empatia atât în perioade de criză, cât și în cotidianul unei societăți.

Cu înțelegere și respect față de diversitate, combatem pas cu pas stereotipurile și prejudecățile pentru ca, împreună, indiferent de etnie, să trăim într-o societate mai inclusivă, modernă și atașată valorilor europene.

Le urez cetățenilor români de etnie romă: La mulți ani!

Sursa: Guvernul României - <https://gov.ro/ro/media/comunicate>

🏵🏵🏵

Informaţie Europeană

|  |  |
| --- | --- |
| Logoul Consiliului UE și al președinției belgiene | **Președinția belgiană a Consiliului UE**  **1 ianuarie - 30 iunie 2024**  Sub deviza „Protejăm. Consolidăm. Pregătim.” Belgia se va axa pe șase domenii tematice pentru lucrările sale din timpul președinției:   * apărarea **statului de drept**, a **democrației** și a **unității** * consolidarea **competitivității** noastre * urmărirea unei **tranziții verzi și juste** * consolidarea **agendei** noastre **sociale și de sănătate** * protejarea **oamenilor** și a **frontierelor** * promovarea unei **Europe cu rol semnificativ în lume**   ***Belgia preia președinția Consiliului într-o perioadă dificilă. Este o adevărată onoare, dar și o responsabilitate. Evoluția Uniunii Europene nu a fost niciodată liniară. De multe ori, cele mai mari progrese s-au înfăptuit în momentele cele mai dificile. -*** *Alexander De Croo, prim-ministrul Belgiei, prezentarea priorităților politice ale președinției belgiene, 8 decembrie 2023*  Belgia va prelua președinția prin rotație a Consiliului pentru a 13-a oară; continuarea lucrărilor președinției anterioare (Spania) înainte de a preda ștafeta viitoarei președinții (Ungaria).  [Site-ul președinției belgiene](https://belgian-presidency.consilium.europa.eu/)  [Prioritățile președinției belgiene](https://belgian-presidency.consilium.europa.eu/en/programme/priorities/)  [Programul președinției belgiene](https://belgian-presidency.consilium.europa.eu/en/programme/the-belgian-presidency-programme/) |

🏵🏵🏵

NOUTĂȚI – Informații UTILE

ADR Vest: Înscrie-te la webinar și află cum obții finanțare nerambursabilă pentru businessul tău, prin PR Vest!

 **Agenția pentru** **Dezvoltare Regională Vest** va organiza, miercuri, 17 aprilie 2024, cu începere de la ora 11:00, un webinar de prezentare a apelului de proiecte dedicat întreprinderilor mici și mijlocii: **Intervenția Regională 1.3B a Programului Regional Vest - Sprijin pentru IMM-uri.**

**ADR Vest**, în calitate de Autoritate de Management pentru Programul Regional Vest 2021-2027, a publicat, în data de 22.02.2024, Ghidul de finanțare pentru acest apel de proiecte, care beneficiază de o alocare în valoare de **41,25 milioane euro.**

Sunt eligibile IMM-urile cu minimum 2 ani fiscali integrali vechime și cu locația de implementare a proiectului în Regiunea Vest:

* Microîntreprinderile cu locația de implementare în mediul urban sau stațiunile turistice atestate din mediul urban sau rural;
* Întreprinderile mici și mijlocii, cu locația de implementare în mediul urban sau rural, inclusiv în stațiunile turistice atestate din urban/ rural.

Depunerea cererilor de finanțare va avea loc în perioada 01.08.2024, ora 12:00:00 - 31.08.2024, ora 12:00:00.

Pentru a veni în sprijinul potențialilor beneficiari, în cadrul webinarului din 17 aprilie, specialiștii **ADR Vest** vor prezenta informații referitoare la depunerea proiectelor, particularitățile acestui apel de proiecte, criteriile de evaluare, selecție și contractare, precum și o serie de recomandări utile pentru solicitanți.

Participarea la webinar, care se va desfășura prin platforma Zoom, este gratuită. Este necesară înscrierea, accesând link-ul **de** [**aici.**](https://us06web.zoom.us/webinar/register/WN_EWL8FBRhT_mn-_mZGsVSKA)

Recomandăm instalarea și utilizarea aplicației Zoom pe dispozitivul de pe care se va realiza conectarea, deoarece prin conectarea directă dintr-un browser WEB pot exista erori și nu veți putea beneficia de toate facilitățile aplicației.

\*\*\*

Apel de proiecte urmărește creșterea competitivității și productivității IMM-urilor din Regiunea Vest, prin creșterea capacităților de producție, utilizarea eficientă a resurselor, îmbunătățirea tehnologiilor, a proceselor de producție și/sau prestare a serviciilor, utilizarea echipamentelor care încorporează tehnologii avansate, susținerea inovării și utilizarea principiilor economiei circulare.

**Valoarea** **finanțării nerambursabile acordate** depinde de domeniul de activitate:

* pentru activități de producție - minimum 300.000 de euro, maximum 4.000.000 de euro;
* pentru servicii - minimum 200.000 de euro, maximum 1.000.000 euro.

Toate informațiile sunt disponibile în Ghidul solicitantului de finanțare și anexele sale, care pot fi consultate [**aici**](https://www.vest.ro/prioritatea-1-regiune-inovatoare-si-competitiva/sprijin-pentru-imm)**.**

Pentru informații suplimentare, contactați **Biroul de HelpDesk al ADR Vest**, la tel. 0256-491.923 sau prin e-mail - [**helpdesk@adrvest.ro**](mailto:helpdesk@adrvest.ro)**.**

Sursa: ADR Vest

\*

Se estimează că în luna iulie va începe depunerea proiectelor în cadrul schemei de ajutor dedicată investițiilor majore în industriile cu tradiţie în România

Ministrul Finanțelor, Marcel Boloș, a anunțat în data de 8 aprilie 2024, **calendarul schemei de ajutor de stat pentru investiții majore în industriile cu tradiţie din România.**

„După cum știți, am pregătit pentru antreprenori o schemă de ajutor de stat în valoare de 2,25 miliarde lei pentru investiții majore în industriile cu tradiţie din România. Schema a fost primită ca un semnal clar din partea Guvernului că susținem și încurajăm dezvoltarea și inovația. Am apărut și multe întrebări cu privire la implementarea practică a schemei, inclusiv procesul de aplicare, calendar și criteriile de selecție.”, a declarat ministrul.

Conform ministrului Boloș, calendarul estimativ al schemei de ajutor este următorul:

* **26 aprilie** - Publicarea Ghidului Solicitantului;
* **29 aprilie - 26 iulie** - Perioada de pregătire a documentație. În această perioadă se poate cere asistență din partea Ministerului Finanțelor;
* **26 iulie - 6 septembrie** - Sesiunea de înregistrare a cererilor de acord pentru finanțare;
* **15 octombrie** - Începerea semnării acordurilor pentru cererile care respectă criteriile de eligibilitate ale schemei.

Sursa: fonduri-structurale.ro

\*

PEO: Listele intermediare ale cererilor de finanțare care au fost respinse în etapa de evaluare tehnică și financiară preliminară pentru apelurile de proiecte „Adaptarea serviciilor educaționale adresate elevilor și personalului didactic din ÎPT – Stagii de practică pentru elevi”

Autoritatea de Management pentru Programul Educație și Ocupare (PEO) 2021 – 2027 publică **Listele intermediare ale cererilor de finanțare care au fost respinse în etapa de evaluare tehnică și financiară preliminară pentru apelurile de proiecte**:

* [„Adaptarea serviciilor educaționale adresate elevilor și personalului didactic din ÎPT – Stagii de practică pentru elevi”– Regiuni mai puțin dezvoltate](https://mfe.gov.ro/wp-content/uploads/2024/04/1fba89fbadeaae6fac94639b258575c6.pdf)PEO/76/PEO\_P8/OP4/ESO4.5/PEO\_A3
* [„Adaptarea serviciilor educaționale adresate elevilor și personalului didactic din ÎPT – Stagii de practică pentru elevi”– Regiunea Bucuresti-ilfov](https://mfe.gov.ro/wp-content/uploads/2024/04/0c2491dbb6d681b14133be7d042f82de.pdf) PEO/77/PEO\_P8/OP4/ESO4.5/PEO\_A3

Începând cu data prezentului anunț, **solicitanții ale căror cereri de finanțare au fost respinse în această etapă vor primi, prin sistemul informatic MySMIS 2021**, notificarea privind rezultatul verificării tehnice și financiare preliminare și grilele de evaluare.

Solicitantul **poate contesta rezultatul evaluării cererii lui de finanțare o singură dată pentru fiecare etapă**. Contestațiile se vor depune de solicitant în sistemul MySMIS 2021 în termenul precizat în cadrul notificării privind rezultatul verificării tehnice și financiare preliminare.

\*

PEO: Listele finale privind proiectele aprobate și proiectele rezervă pentru apelurile de proiecte Consolidarea dialogului social și a parteneriatelor pentru ocupare și formare III – Organizațiile societății civile

Autoritatea de Management pentru Programul Educație și Ocupare (PEO) 2021 – 2027 publică **Listele finale privind proiectele aprobate și proiectele rezervă** **pentru apelurile de proiecte Consolidarea dialogului social și a parteneriatelor pentru ocupare și formare III – Organizațiile societății civile**

* Listele finale privind proiectele care au fost aprobate în urma finalizării procesului de soluționare a contestațiilor aferente etapei de evaluare tehnică și financiară calitativă (ETFC) pentru apelurile de proiecte [Consolidarea dialogului social și a parteneriatelor pentru ocupare și formare III – Organizațiile societății civile – Regiuni mai puțin dezvoltate,](https://mfe.gov.ro/wp-content/uploads/2024/04/7752c2beed09daffa2ca9a574a7f2200.pdf) PEO/48/PEO\_P1/OP4/ESO4.2/PEO\_A7 și [Consolidarea dialogului social și a parteneriatelor pentru ocupare și formare III – Organizațiile societății civile – Regiunea București – Ilfov,](https://mfe.gov.ro/wp-content/uploads/2024/04/979dd953236dbf1c8d3e3f19b85e0d8a.pdf)PEO/56/PEO\_P1/OP4/ESO4.2/PEO\_A7
* Listele finale a proiectelor rezervă în urma finalizarii procesului de soluționare a contestațiilor pentru etapa evaluare tehnică și financiară calitativă (ETFC) pentru apelurile de proiecte – [Consolidarea dialogului social și a parteneriatelor pentru ocupare și formare III – Organizațiile societății civile – Regiuni mai puțin dezvoltate,](https://mfe.gov.ro/wp-content/uploads/2024/04/f5b08ac7f668cc6b29b5b0b5e332d700.pdf) PEO/48/PEO\_P1/OP4/ESO4.2/PEO\_A7 și [Consolidarea dialogului social și a parteneriatelor pentru ocupare și formare III – Organizațiile societății civile – Regiunea București – Ilfov,](https://mfe.gov.ro/wp-content/uploads/2024/04/e426c885b65e8b36e638ba8e23d68517.pdf) PEO/56/PEO\_P1/OP4/ESO4.2/PEO\_A7

Sursa: MIPE

\*

Noi liste cu dosare aprobate în cadrul Programelor Rabla Clasic, Rabla Plus și Piste pentru biciclete au fost publicate pe site-ul AFM

Administrația Fondului pentru Mediu a publicat noi liste cu dosare aprobate pe site-ul [www.afm.ro](http://www.afm.ro) în urma ședinței comitetului de Avizare din 11 aprilie 2024.

„Astăzi a fost publicată prima listă cu persoanele juridice aprobate în cadrul Programelor Rabla Clasic și Rabla Plus. Observăm în continuare un interes major pentru cele două programe derulate de AFM. În perioada următoare, beneficiarii programelor se pot adresa producătorilor în vederea eliberării notei de înscriere și derulării procedurilor specifice de achiziție a autovehiculului nou”, a declarat președintele AFM, Laurențiu-Adrian NECULAESCU.

În cadrul **„Programului Rabla Clasic”** a fost publicată prima listă care conține 195 dosare acceptate pentru 796 autovehicule și 58 de motociclete.

Pentru **„Programul Rabla Plus”** au fost aprobate 114 dosare acceptate pentru 257 ecotichete în valoare de 30.840.000 lei.

Totodată, în cadrul **„Programului Piste pentru biciclete”** a fost aprobată o contestație în valoare de 1.791.902,00 lei depus de Comuna Livezeni, județul Mureș.

Listele dosarelor aprobate în cadrul acestor programe sunt publicate pe site-ul www.afm.ro, la secțiunile aferente Programelor Rabla Clasic, Rabla Plus și Piste pentru biciclete.

Sursa: AFM

\*

Strategia Națională de Educație Financiară 2024 - 2030 a fost adoptată

Ministerul Educației a organizat, la Colegiul Național „Sfântul Sava” din București,[**un eveniment dedicat Zilei Educației Financiare**](https://www.facebook.com/share/p/5XSsJxD1ySMEd5fW/), încadrat în seria de manifestări și programe dedicate educației financiare în România. În cadrul acestuia a fost prezentată **Strategia Națională de Educație Financiară (SNEF) 2024 - 2030**, adoptată astăzi, 11 aprilie, în ședință de Guvern.

**Strategia conturează viziunea României privind educația financiară pentru următorii ani și conține exemple de acțiuni specifice care vor fi întreprinse până în 2030**. Aceasta a fost elaborată de Ministerul Educației, Ministerul Finanțelor, Banca Națională a României (BNR), Autoritatea de Supraveghere Financiară (ASF), Asociația Română a Băncilor (ARB) și Autoritatea Națională pentru Protecția Consumatorilor (ANPC), cu implicarea altor părți interesate, atât din mediul public, cât și cel privat, ca urmare a procedurii de consultare publică.

**Strategia Națională de Educație Financiară** are **direcții de acțiune** pentru:

* copii și tineri până în 25 de ani;
* populația adultă;
* operatorii economici.

**Direcțiile de acțiune pentru copii și tineri până în 25 de ani** sunt următoarele:

* Dezvoltarea și introducerea elementelor de educație financiară în curriculumul național la toate nivelurile de învățământ;
* Realizarea de acțiuni de educație financiară complementare adresate învățământului preuniversitar și universitar;
* Introducerea educației financiare în universități;
* Promovarea unor comportamente financiare responsabile în rândul copiilor și tinerilor prin intermediul mass-media;
* Implementarea unor programe de educație financiară destinate cadrelor didactice din învățământul preuniversitar și universitar;
* Implementarea unui program național de conștientizare, consiliere și sprijin pentru părinți în vederea educării din perspectivă financiară a copiilor.

**Obiectivele majore** ale SNEF:

* Creșterea gradului de educație financiară prin formarea de competențe în domeniul educației financiare în rândul copiilor și tinerilor și pregătirea lor pentru a deveni consumatori informați de produse, instrumente și servicii financiare;
* Îmbunătățirea cunoștințelor și a abilităților populației adulte de a planifica finanțele proprii, de a economisi, de a fi consumatori informați privind utilizarea corespunzătoare a serviciilor și produselor financiare și de a-și îndeplini obligațiile fiscale;
* Creșterea accesului operatorilor economici la noțiuni și informații financiare în scopul întăririi disciplinei financiare a acestora.

Pentru implementarea la scară națională a SNEF, cadrul necesar este fixat de Ministerul Educației, în calitate de instituție responsabilă a sistemului educațional formal și de Ministerul Finanțelor, în calitate de instituție responsabilă în domeniul fiscal, specific adulților și operatorilor economici.

BNR, ASF, ARB și ANPC, în calitate de parteneri în cadrul Protocolului Național pentru Educație Financiară, sprijină implementarea SNEF prin organizarea de acțiuni, evenimente, programe și campanii de educație financiară, conform atribuțiilor legale specifice.

Extinderea listei de părți interesate de implementarea SNEF va fi realizată prin eforturile tuturor semnatarilor protocolului anterior menționat, fiind atrași parteneri, entități publice și private care au atribuții sau o activitate specifică domeniului sau sunt interesate de a participa la acest proces.

Sursa: ME

\*

Peste 713 milioane de lei, pentru proiecte finanțate prin Programul ”Anghel Saligny”

Ministerul Dezvoltării, Lucrărilor Publice și Administrației (MDLPA) a virat suma de 713.439.160,76 de lei, în vederea decontării facturilor pentru 522 de obiective finanțate prin Programul Național de Investiții ”Anghel Saligny”.

Facturile au fost depuse de beneficiari pentru proiecte care vizează reabilitarea și modernizarea infrastructurii rutiere, construirea sau refacerea unor poduri, precum și înființarea sau modernizarea sistemelor de alimentare cu apă potabilă, a rețelelor de canalizare, a stațiilor de epurare și a sistemelor de distribuire a gazelor naturale.

Situația plăților efectuate este disponibilă pe site-ul MDLPA, la link: <https://www.mdlpa.ro/pages/plati>.

|  |  |  |  |  |  |  |
| --- | --- | --- | --- | --- | --- | --- |
| **UAT** | **Denumirea obiectivului de investiții cf Ordin** | **Categorie investiții** | **Valoarea totala a investitiei din DG** | **Valoarea de la bugetul de stat din DG** | **Valoarea solicitata ptr decontare** | **Progres %** |
| BRETEA ROMÂNĂ | Înființare rețea de distribuție gaze naturale în comuna Bretea Română, județul Hunedoara | Sisteme de distribuție gaze naturale | 35.204.283,42 | 34.390.216,57 | **208.250,00** | 0,8 |

Sursa: MDLPA

\*

Plăți de peste 185 de milioane de lei, de la Ministerul Dezvoltării, pentru investiții realizate prin PNDL

Ministerul Dezvoltării, Lucrărilor Publice și Administrației (MDLPA) a virat suma de 185.465.195,59 de lei, în vederea decontării facturilor pentru 236 de obiective de investiții realizate prin etapele I și II ale Programului Național de Dezvoltare Locală (PNDL).

Astfel, pentru etapa I, a fost plătită suma de 26.608.028,76 de lei pentru 36 de obiective aflate în execuție, iar pentru etapa a II-a a programului, au fost decontate 158.857.166,83 de lei pentru 200 de proiecte.

Situația plăților efectuate este disponibilă pe site-ul MDLPA, la link: <https://www.mdlpa.ro/pages/plati>.

În cadrul celor două etape ale PNDL, listele obiectivelor de investiții și sumele alocate acestora sunt publice și pot fi consultate accesând pagina de internet a ministerului, secțiunea Programe de Finanțare/Programe naționale finanțate din bugetul de stat/Programul Național de Dezvoltare Locală PNDL, rubrica Obiectivele de investiții, iar transferurile lunare sunt publicate în secțiunea Plăți.

|  |  |  |  |  |
| --- | --- | --- | --- | --- |
| 118 | Hunedoara | 1.930.681,75 | Transferuri cf. O.U.G. 28/2013 Hunedoara | 09.04.2024 |
| 119 | Teliucu Inferior | 380.053,03 | 09.04.2024 |
| 120 | Topliţa | 133.140,82 | 09.04.2024 |

Sursa: MDLPA

\*

Peste 394 de milioane de lei, pentru proiecte finanțate prin Programul Național de Investiții ”Anghel Saligny”

Ministrul Adrian-Ioan Veștea a semnat, astăzi, 39 de noi contracte de finanțare prin Programul Național de Investiții ”Anghel Saligny”, în valoare totală de 394.063.208,41 de lei.

Contractele, semnate împreună cu o parte dintre beneficiarii proiectelor, vizează modernizarea infrastructurii rutiere, construirea unor poduri, precum și înființarea sau modernizarea sistemelor de alimentare cu apă potabilă, a rețelelor de canalizare menajeră, a stațiilor de epurare și a sistemelor de distribuție a gazelor naturale.

*”Continuăm dialogul constructiv, susținem dezvoltarea echilibrată a tuturor regiunilor României și sunt sigur că proiectele finanțate de Ministerul Dezvoltării vor deveni, treptat, realitate și vor contribui la îmbunătățirea calității vieții oamenilor”*, a precizat ministrul Adrian-Ioan Veștea.

[**Anexă: Lista contractelor semnate**](https://www.mdlpa.ro/uploads/articole/attachments/661667f002c5f950588700.xlsx)

|  |  |  |  |  |  |
| --- | --- | --- | --- | --- | --- |
| **Nr. crt.** | **ID** | **Județ** | **UAT** | **Denumire obiectiv de investiţii** | **Suma alocată** |
| **19** | 12592 | Hunedoara | Vulcan | Modernizare str. Coroești, str. Şocănească din municipiul Vulcan, judeţul Hunedoara | 1.932.829,48 |

Sursa: MDLPA

🏵🏵🏵

**Consultări Publice**

Proiect de Ordin al ministrului mediului, apelor și pădurilor pentru modificarea și completarea Ghidului de finanţare a Programului privind creşterea eficienţei energetice şi gestionarea inteligentă a energiei în clădirile publice, aprobat prin Ordinul ministrului mediului, apelor şi pădurilor nr. 2.057/2020

În conformitate cu prevederile Legii nr. 52/2003 privind transparenţa decizională în administraţia publică, republicată, Ministerul Mediului, Apelor și Pădurilor supune consultării publice proiectul de *Ordin al ministrului mediului, apelor și pădurilor pentru modificarea și completarea Ghidului de finanţare a Programului privind creşterea eficienţei energetice şi gestionarea inteligentă a energiei în clădirile publice, aprobat prin Ordinul ministrului mediului, apelor şi pădurilor nr. 2.057/2020 .*

[Proiect Ordin](https://www.mmediu.ro/app/webroot/uploads/files/Proiect%20modificare%20Ordin%20eficienta%20in%20cladiri%20publice%20.docx) | [Referat de aprobare](https://www.mmediu.ro/app/webroot/uploads/files/Referat%20modif%20compl.%20Ordin%20eficienta%20in%20cladiri%20publice%20.docx)

Cetățenii, instituțiile și organizațiile interesate pot transmite opinii/propuneri/sugestii, în termen de 10 zile lucrătoare de la data publicării pe site a proiectului de act normativ (data publicării: 11 Apr 2024), iar persoana de contact din cadrul Ministerului Mediului, Apelor și Pădurilor (Administrația Fondului pentru Mediu) este doamna Andreea Trofin, adresă de e-mail: [andreea.trofin@afm.ro](mailto:andreea.trofin@afm.ro) .

Sursa: MMAP

\*

ADR Vest: Ghid în consultare publică - Apel de selecție a beneficiarilor de servicii suport pentru digitalizare, destinat IMM-urilor prin intermediul EDIH DIGIVEST

Consorțiul DIGIVEST, format din **ADR Vest** (lider de proiect), **Clusterul Regional Tehnologia Informațiilor și a Comunicațiilor** și **Asociația Tehimpuls,**  lansează astăzi, 11 aprilie 2024, în consultare publică,**Ghidul pentru apelul de selecție a beneficiarilor de servicii suport pentru digitalizare​, destinat IMM-urilor.**

Apelul prezent este dedicat exclusiv IMM-urilor din sectoarele de specializare inteligentă, conform ghidului. Serviciile oferite în cadrul acestui apel nu implică costuri din partea IMM-urilor selectate, fiind finanțate 100% prin acest apel. Aceste servicii au ca scop pregătirea IMM-urilor pentru adoptarea tehnologiilor digitale, evaluarea situației actuale privind digitalizarea precum și sprijinul pentru accesarea finanțărilor dedicate.

Serviciile care nu implică costuri din partea IMM-urilor sunt oferite unui număr limitat de companii în cadrul acestui apel competitiv.

Obiectivul **DIGIVEST** este de a facilita **dezvoltarea ecosistemului de inovare al Regiunii Vest** prin accelerarea transformării digitale a IMM-urilor.

În acest scop, **DIGIVEST**, va furniza un mix de servicii de suport pentru inovare:

* *acces la ecosistemul regional, național sau european de inovare digitală;*
* *servicii de dezvoltare a abilităților digitale;*
* *posibilitatea de testare a noilor tehnologii și soluții digitale;*
* *acces la finanțare pentru transformarea digitală;*

Prin intermediul acestui mix de servicii ne propunem să pregătim beneficiarii pentru faza finală de accesare a finanțării, în vederea consolidării maturității și intensității digitale. **DIGIVEST** își propune să faciliteze creșterea maturității digitale a IMM-urilor.

Documentul supus consultării publice conține informații importante referitoare la eligibilitate, criterii de selecție și procesul de livrare al serviciilor.

**Perioada de consultare** **publică este de 10 zile calendaristice de la data publicării pe site-ul ADR Vest, până în data de 21.04.2024, ora 12:00.**​

Accesează ghidul [**aici**](https://adrvest.ro/wp-content/uploads/2024/04/Ghid_DIGIVEST_Consultare-publica.pdf)​.

Observațiile și propunerile pe marginea ghidului pot fi transmise prin e-mail pe adresa [office@digivest.ro.](mailto:office@digivest.ro)

Sursa: ADR Vest

\*

ADR Vest: Ghid în consultare publică - Mobilitate urbană sustenabilă

 ADR Vest a lansat în consultare publică Ghidul solicitantului de finanțare pentru apelul de proiecte nr. PRV/4.1/1.7 aferent Intervenției Regionale **4.1** **Mobilitate urbană sustenabilă** în cadrul PR Vest.

Apelul de proiecte va avea un buget de 32,43 milioane euro și va finanța activități prin care se urmărește redarea spațiilor publice cetățenilor:

**Investiții privind sistemele de transport public local de călători și sistemele pentru transport nemotorizat**:

* Construirea, modernizarea, reabilitarea, extinderea infrastructurii de transport urban curate - linii de tramvai și troleibuz;
* Dezvoltarea și modernizarea infrastructurii pentru transportul nemotorizat: piste de cicliști (inclusiv realizarea de parcări/stații pentru biciclete pe traseul acestora), trasee pietonale generate exclusiv de investițiile în infrastructura de transport public sau transport nemotorizat;
* Achiziționarea materialului rulant;
* Achiziționarea de troleibuze, autobuze, microbuze, de tipul ,,zero emisii”, pentru transport urban curat, inclusiv dezvoltarea infrastructurii de combustibili alternativi/ stații de încărcare pentru acestea;
* Dezvoltarea sistemelor de bike-sharing, achiziția de biciclete sau a altor mijloace de transport ecologice.

**Alte** **activități integrate în cadrul celor privind sistemele de transport public local de călători și sistemele pentru transport nemotorizat, destinate reducerii emisiilor de CO2 și creșterii calității aerului în zona urbană:**

* Dezvoltarea de sisteme inteligente de transport, e-ticketing, management de trafic, management al flotei, care se adresează/sunt dedicate gestiunii călătorilor și managementului transportului public;
* Achiziționarea de echipamente, utilaje, instalații necesare pentru exploatarea și întreținerea infrastructurii de transport public și a flotei mijloacelor de transport public;
* Dezvoltarea unor soluții de organizare a traficului care facilitează circulația eficientă a transportului public, inclusiv măsuri de siguranță rutieră;
* Dezvoltarea, extinderea, modernizarea, reconfigurarea stațiilor de transport public, inclusiv a stațiilor și conexiunilor inter-modale.

**Solicitanții eligibili** sunt Unitățile Administrativ Teritoriale Municipii Reședință de Județ, Municipii și Orașe din cadrul Regiunii Vest, inclusiv cele aferente ITI Valea Jiului. De asemenea, sunt eligibile și parteneriatele între acestea, în calitate de lider de parteneriat, și :

1. UAT Județ, UAT Comună/e - membrii, din zona de intervenție definită în cadrul SIDU și tratată în Planul de Mobilitate Urbană Durabilă;
2. UAT Județ, alte UAT Municipii și/sau Orașe din ITI Valea Jiului, UAT Comună/e -membrii, din zona de intervenție definită în cadrul Strategiei pentru Dezvoltare economică, socială și de mediu a Văii Jiului și tratată în Planul de Mobilitate Urbană Durabilă al ITI Valea Jiului.

**Procentul contribuției proprii** a solicitantului la finanțarea investiției este de **minimum 2%** din valoarea totală eligibilă a investiției.

Valoarea minimă eligibilă a unui proiect este de **500.000 euro**, iar valoarea maximă eligibilă a proiectului poate atinge următoarele praguri:

* **20.000.000** euro în cazul UAT municipii reședință de județ;
* **10.000.000** euro în cazul UAT municipii;
* **5.000.000** euro în cazul UAT orașe;
* UAT municipii și orașe din ITI Valea Jiului:
  + **10.000.000** euro, pentru proiecte depuse de un UAT municipiu;
  + **5.000.000** euro, pentru proiecte depuse de un UAT oraș;
  + **15.000.000** euro pentru proiecte depuse în parteneriat între membrii ITI Valea Jiului.

Versiunea draft a Ghidului publicat spre consultare publică împreună cu Anexele la acesta se regăsesc [aici](https://www.vest.ro/prioritatea-4-regiune-cu-mobilitate-sustenabila/mobilitate-urbana-sustenabila).

**Perioada de consultare publică este de 15 zile lucrătoare de la data publicării pe site-ul ADR Vest, din 09.04.2024 și până în data de 30.04.2024, ora 12:00.**

Vă invităm să parcurgeți cu atenție această versiune draft a Ghidului solicitantului de finanțare și anexele lansate în consultare publică și să ne transmiteți observații și propuneri justificate la adresa de e-mail: [consultare@adrvest.ro](mailto:consultare@adrvest.ro).

Pentru informații suplimentare, nu ezitați să contactați Biroul de HelpDesk din cadrul ADR Vest: telefon/ fax: 0256-491.923, e-mail: [helpdesk@adrvest.ro](mailto:helpdesk@adrvest.ro).

Sursa: ADR Vest

\*

Consultare publică, PEO: Ghidul Solicitantului Diversificarea și flexibilizarea serviciilor de suport socio-educațional în îngrijire și educație timpurie a copiilor

Autoritatea de Management pentru Programul Educație și Ocupare 2021 – 2027 din cadrul Ministerului Investițiilor și Proiectelor Europene lansează, în consultare publică, [Ghidul Solicitantului Condiții Specifice Diversificarea și flexibilizarea serviciilor de suport socio-educațional în îngrijire și educație timpurie a copiilor,](https://mfe.gov.ro/wp-content/uploads/2024/04/673fda778a2639493e310494a7404805.docx) apel de proiecte competitiv, finanțat din Prioritatea 5 – Îmbunătățirea participării copiilor la educația antepreșcolară și preșcolară, Obiectiv specific: ESO4.6 Promovarea accesului egal la educație și formare de calitate și favorabile incluziunii, precum și a absolvirii acestora, în special pentru grupurile defavorizate, de la educația și îngrijirea timpurie, educația și formarea generală și profesională până la învățământul terțiar, precum și educația și învățarea în rândul adulților, inclusiv prin facilitarea mobilității în scop educațional pentru toți și a accesibilității pentru persoanele cu dizabilități (FSE+).

[Anexe la Ghidul Solicitantului](https://mfe.gov.ro/wp-content/uploads/2024/04/f35b74b7d22de086c1000dacaa6411aa.zip)

Propunerile și observațiile pot fi transmise pe adresa de e-mail [consultare.peo@mfe.gov.ro](mailto:consultare.peo@mfe.gov.ro) până la data de 30.04.2024.

Sursa: MIPE

\*

Consultare publică, PEO: Ghidul Solicitantului Măsuri active de ocupare pentru tineri, inclusiv pentru tineri NEET

Autoritatea de Management pentru Programul Educație și Ocupare 2021 – 2027 din cadrul Ministerului Investițiilor și Proiectelor Europene lansează, în consultare publică, [Ghidul Solicitantului Condiții Specifice Măsuri active de ocupare pentru tineri, inclusiv pentru tineri NEET](https://mfe.gov.ro/wp-content/uploads/2024/04/faf8f3927a911714cae4deec8720cc0e.docx), apel de proiecte competitiv, finanțat din Prioritatea P02 „Valorificarea potențialului tinerilor pe piața muncii (Ocuparea forței de muncă în rândul tinerilor)“, Obiectiv specific: ESO4.1 „Îmbunătățirea accesului la piața muncii și măsuri de activare pentru toate persoanele aflate în căutarea unui loc de muncă, în special pentru tineri, îndeosebi prin implementarea Garanței pentru tineret, pentru șomerii de lungă durată și grupurile defavorizate de pe piața muncii și pentru persoanele inactive, precum și prin promovarea desfășurării de activități independente și a economiei sociale (FSE+)”.

[Anexe la Ghidul Solicitantului](https://mfe.gov.ro/wp-content/uploads/2024/04/21c6308920dd71dd01602040391a256f.zip)

Propunerile și observațiile pot fi transmise pe adresa de e-mail [consultare.peo@mfe.gov.ro](mailto:consultare.peo@mfe.gov.ro) până la data de 07.05.2024.

Sursa: MIPE

🏵🏵🏵

PNRR

PNRR: Documentele necesare pregătirii încheierii contractului de finanțare pe apelul pentru extinderea sistemelor de apă și canalizare în aglomerări mai mari de 2.000 de locuitori echivalenți

Ministerul Mediului, Apelor și Pădurilor a publicat miercuri, 10 aprilie 2024, o informare privind lista documentelor necesare pregătirii încheierii contractului de finanțare pe apelul de proiecte „Extinderea sistemelor de apă și canalizare în aglomerări mai mari de 2.000 de locuitori echivalenți”, prioritizate prin Planul accelerat de conformare cu directivele europene din cadrul Planului Național de Redresare și Reziliență, Componenta 1.

Lista documentelor este disponibilă [***aici.***](https://pnrr.mmap.ro/informare-din-02-04-2024-privind-apelul-de-proiecte-pnrr-2022-c1-i1-in-atentia-solicitantilor-cu-proiecte-selectate-conform-listei-publicate-https-pnrr-mmap-ro-lista-finala-selectate-c1i1-in-cadru/)

Sursa: pnrr.mmap.ro

\*

PNRR: Programul de investiții în infrastructură turistică la nivelul destinațiilor, lansat în consultare publică

Ministerul Economiei, Antreprenoriatului și Turismului (MEAT) a lansat în consultare publică Ghidul specific – Condiții de accesare a fondurilor europene aferente PNRR în cadrul apelului de proiecte – Pilon IV Coeziune socială și teritorială R1 Operaționalizarea Organizațiilor de Management al Destinației – Program de investiții în infrastructură turistică la nivelul destinațiilor.

Beneficiarii eligibili sunt unitățile administrativ teritoriale care sunt membre în cadrul unei Organizații de Management al Destinației regională (O.M.D). Cele 8 OMD-uri regionale sunt:

* Banat-Crisana (județele Timiș, Caraș-Severin, Bihor, Arad, Salaj);
* Bucovina (județul Suceava);
* Dobrogea (județele Constanța și Tulcea);
* Maramureș (județele Maramureș și Satu Mare);
* Muntenia (județele Prahova, Argeș, Brăila, Dâmbovița, Ilfov, Buzău, Ialomița, Călărași, Giurgiu, Teleorman și municipiul București);
* Moldova (județele lași, Neamț, Galați, Bacău, Botoșani, Vrancea, Vaslui);
* Oltenia (județele Vâlcea, Mehedinți, Dolj, Gorj, Olt);
* Transilvania (județele Brașov, Sibiu, Cluj, Mureș, Harghita, Hunedoara, Covasna, Alba, Bistrița-Năsăud).

Bugetul total estimat este de 7,9 mil. euro.

Prin intermediul acestui program vor fi finanțate următoarele tipuri de proiecte:

* Amenajare/reabilitare/extindere trasee turistice, trasee tematice;
* Amenajare/reabilitare/extindere traseu de cură, parc balnear;
* Amenajare/modernizare/dotare zonă de picnic, camping, parc rulote, bungalow;
* Amenajare și dotare spații pentru facilități sportive în aer liber (aparate gimnastică, pistă de role/skateboard, patinoare, zone de escaladă și bungee jumping);
* Construcție/amenajare/reabilitare instalație de punere în valoare a mofetelor;
* Construcție/amenajare/reabilitare facilități de utilizarea izvoarelor minerale (buvete);
* Construire/reabilitare/modernizare refugiu montan;
* Construire/amenajare/modernizare centre de vizitare pentru interpretarea elementelor naturale și culturale;
* Construire/reabilitare observatoare de fauna;
* Construire/ amenajare/modernizare puncte de belvedere;
* Ștranduri, patinoare, debarcadere, plaje, faleze (lacuri, râuri, orice luciu de apă pretabil), rafting, zone festivaluri, toalete publice, zone mama si copilul;
* Construire/amenajare/ modernizare infrastructurã de acces la obiective turistice: parcări, inclusiv rastele spiralate pentru biciclete, amenajare spații de vânzare materiale promoționale, de artizanat, produse tradiționale, spații auxiliare;
* Construire/amenajare/modernizare infrastructură de acces și interpretare pentru persoane cu dizabilități, inclusiv tehnologii de acces;
* Modernizare și dotare a punctelor de informare turistică acreditate.

Conform ghidului în consultare, depunererea proiectelor ar începe pe 01 octombrie 2024 ora 09:00.

Propunerile, sugestiile şi opiniile privind ghidul vor fi trimise în termen de 10 zile de la data publicării prin [***Formularul***](https://economie.gov.ro/formular-pentru-colectarea-de-propuneri-opinii-recomandari/) pentru colectarea de propuneri , opinii, recomandări.

**Documente**

[Ghid-specific-conditii-accesare-fonduri-europene-PNRR-investitii-in-infrastructura-turistica-.pdf](https://www.fonduri-structurale.ro/descarca-document/66528)

Sursa: MEAT

\*

PNRR: Calendarul apelurilor actualizat la data de 03.04.2024

[PNRR: Calendarul apelurilor actualizat la data de 03.04.2024](https://mfe.gov.ro/wp-content/uploads/2024/04/5165b53753e583f48424733549b18887.xlsx)

\* Datele sunt transmise de coordonatorii de reforme și investiții și au titlu estimativ

Sursa: MIPE

\*

Ghidul PNRR privind construirea de capacităţi pentru producția de hidrogen verde în instalații de electroliză, lansat în consultare publică

Ministerul Energiei a lansat în consultare publică ghidul „Sprijinirea investiţiilor în construirea de capacităţi pentru producția de hidrogen verde în instalații de electroliză” din cadrul Planului Național de Redresare și Reziliență.

Solicitanții eligibili sunt:

* producători de gaz natural,
* microîntreprinderi, întreprinderi mici, mijlocii și mari producătoare de energie electrică,
* microîntreprinderi, întreprinderi mici, mijlocii și mari producătoare/consumatoare de hidrogen,
* unităţi administrativ-teritoriale,
* Institute naționale de cercetare-dezvoltare în domeniul energiei, având personalitate juridică, definite prin Ordonanța Guvernului nr. 57/2002, inclusiv asocieri/parteneriate formate din aceşti actori.

Bugetul alocat estimat al apelului de proiecte este de 43.657.826,40 euro. Conform ghidului în consultare, în funcție de valoarea contractelor de finanțare încheiate în etapa de contractare, există posibilitatea suplimentării bugetului apelului până la valoarea de 59.835.000 euro.

Următoarele activităţi prevăzute în proiect sunt eligibile:

* Achiziţionarea de instalaţii/echipamente pentru construirea de capacități noi, inclusiv extinderea de capacități de producție a hidrogenului verde;
* Capacitatea de stocare

Capacitatea de stocare, ca parte componentă a procesului tehnologic de producere de hidrogen verde (stații complete de producere cu o capacitate de furnizare a hidrogenului prin intermediul unei instalații de stocare), trebuie să fie proporțională cu capacitatea de producție. În cadrul proiectului se vor deconta cheltuieli cu capacitatea de stocare în limita a 20% din valoarea ajutorului de stat.

Propunerile, sugestiile şi opiniile privind ghidul vor fi trimise **până la data de 22.04.2024.**

**Documente**

[PNRR - Construirea de capacităţi pentru producția de hidrogen verde în instalații de electroliză.zip](https://www.fonduri-structurale.ro/descarca-document/66534)

Sursa: Ministerul Energiei

🏵🏵🏵

Apeluri – Finanțări

PEO: actualizează Ghidul Solicitantului Condiții Generale aferent Programului Educație și Ocupare (PEO) 2021-2027

Autoritatea de Management pentru Programul Educație și Ocupare (PEO) 2021-2027 din cadrul Ministerului Investițiilor și Proiectelor Europene publică un [corrigendum la Ghidul Solicitantului Condiții Generale aferent Programului Educație și Ocupare (PEO) 2021-2027](https://mfe.gov.ro/wp-content/uploads/2024/04/c8b04c1be3f80f526f7f7570611ffde2.pdf).

Sursa: MIPE

\*

PoCIDIF: Instrucțiunea nr. 2 privind reconstituirea apelului aferent Acțiunii 2.4 – Digitalizarea IMM-urilor realizată prin Hub-uri de Inovare Digitală Europene din România (EDIH), POCIDIF/1147/2/1

Autoritatea de Management pentru Programul Creștere Inteligentă, Digitalizare și Instrumente Financiare 2021-2027 din cadrul Ministerului Investițiilor și Proiectelor Europene publică [**Instrucțiunea nr. 2**](https://mfe.gov.ro/wp-content/uploads/2024/04/d570825e6b6ea7730c84fc41e592bceb.7z) privind reconstituirea apelului aferent Acțiunii 2.4 – Digitalizarea IMM-urilor realizată prin Hub-uri de Inovare Digitală Europene din România (EDIH), POCIDIF/1147/2/1, Prioritatea 2 – Digitalizare în administrația publică centrală și mediul de afaceri – Programul Creștere Inteligentă, Digitalizare și Instrumente Financiare 2021-2027, în sistemul informatic MySMIS2021/SMIS2021+

Sursa: MIPE

\*

PoCIDIF: Ghidul Solicitantului Infrastructuri de cercetare dezvoltare – proiecte etapizate

Autoritatea de Management pentru Programul Creștere Inteligentă, Digitalizare și Instrumente Financiare 2021-2027 din cadrul Ministerului Investițiilor și Proiectelor Europene publică [Ghidul Solicitantului Infrastructuri de cercetare dezvoltare – proiecte etapizate](https://mfe.gov.ro/wp-content/uploads/2024/04/f4ab1a0da4263fa4fb0e5bf532e466e0.pdf), Acțiunea 1.6 Infrastructuri de CD – proiecte etapizate, Prioritate 1 – Susținerea și promovarea unui sistem de CDI atractiv și competitiv în RO, Obiectiv specific: OS1.1. Dezvoltarea și creșterea capacităților de cercetare și inovare și adoptarea tehnologiilor avansate, aprobat prin [Ordinul MIPE nr. 968/08.04.2024.](https://mfe.gov.ro/wp-content/uploads/2024/04/15ab915be6e8f12e429399f9554777cc.pdf)

[Centralizatorul întrebărilor și răspunsurilor primite în etapa de consultare publică privind Ghidul Solicitantului Infrastructuri de cercetare dezvoltare – proiecte etapizate](https://mfe.gov.ro/wp-content/uploads/2024/04/9986953a0a85e19b3d9ed6bf42079772.pdf)

**Apelul de proiecte este necompetitiv**, cu depunere la termen.

**Depunerea proiectelor se va realiza pe platforma MySMIS2021, începând cu data de 12.04.2024, ora 10:00.**

Sursa: MIPE

\*

Autoritatea de Management pentru Programul Incluziune și Demnitate Socială (PoIDS) 2021-2027 din cadrul Ministerului Investițiilor și Proiectelor Europene publică un corrigendum la Ghidul Solicitantului Condiții Generale aferent Programului Incluziune și Demnitate Socială (PoIDS) 2021-2027.

Ministerul Investițiilor și Proiectelor Europene, prin Autoritatea de Management pentru Programul Sănătate, publică **Ghidul Solicitantului pentru Apelul de proiecte „Investiții în infrastructura publică a ambulatoriilor sprijinite prin POR 2014-2020 – operațiuni etapizate”**, **PS/313/PS P1/OP4/RSO4.5/PS P1 RSO4.5 A2**, din cadrul Priorității 1: Creșterea calității serviciilor de asistență medicală primară, comunitară, a serviciilor oferite în regim ambulatoriu și îmbunătățirea și consolidarea serviciilor preventive, FEDR, Obiectiv de politică 4, Obiectiv Specific RSO4.5.

Pentru acest apel de proiecte, solicitanții eligibili sunt entitățile menționate în **Anexa 1 Lista beneficiarilor și operațiunilor etapizate**, transmisă de AM POR conform OUG nr. 36/2023 privind stabilirea cadrului general pentru închiderea programelor operaționale finanțate în perioada de programare 2014 – 2020, cu modificările și completările ulterioare.

Acțiunile sprijinite prin acest apel sunt investiții de tipul reabilitare/ modernizare/ extindere și dotare (dacă se consideră necesar) a infrastructurii publice a ambulatoriilor sprijinite prin POR 2014-2020.

Alocarea totală pentru apelul de proiecte este de 44.894.944,15 euro, din care 85% contribuție UE și 15% contribuție națională.

**Cererile de finanțare se pot depune în perioada 12.04-10.05.2024** prin intermediul sistemului MySMIS 2021.

Ghidul Solicitantului este disponibil la: <https://mfe.gov.ro/ghiduri-ms/proiecte-ambulatorii-por-etapizate/>.

Sursa: MIPE

\*

PoIDS: actualizează Ghidul Solicitantului Condiții Generale aferent Programului Incluziune și Demnitate Socială (PoIDS) 2021-2027

Autoritatea de Management pentru Programul Incluziune și Demnitate Socială (PoIDS) 2021-2027 din cadrul Ministerului Investițiilor și Proiectelor Europene publică un [corrigendum la Ghidul Solicitantului Condiții Generale aferent Programului Incluziune și Demnitate Socială (PoIDS) 2021-2027.](https://mfe.gov.ro/wp-content/uploads/2024/04/83815b492b89a05b13fcacca181a4fee.pdf)

\*

PEO: actualizează Ghidul Solicitantului Condiții Generale aferent Programului Educație și Ocupare (PEO) 2021-2027

Autoritatea de Management pentru Programul Educație și Ocupare (PEO) 2021-2027 din cadrul Ministerului Investițiilor și Proiectelor Europene publică un [corrigendum la Ghidul Solicitantului Condiții Generale aferent Programului Educație și Ocupare (PEO) 2021-2027](https://mfe.gov.ro/wp-content/uploads/2024/04/c8b04c1be3f80f526f7f7570611ffde2.pdf).

Sursa: MIPE

\*

Programul Sănătate: actualizează Ghidul Solicitantului „Investiții în infrastructura publică a ambulatoriilor spitalelor de pediatrie”

Ministerul Investițiilor și Proiectelor Europene, prin Autoritatea de Management pentru Programul Sănătate, publică **Corrigendumul nr. 1** la **Ghidul Solicitantului** **„Investiții în infrastructura publică a ambulatoriilor spitalelor de pediatrie”, pentru apelurile de proeicte PS/219/PS P1/OP4/RSO4.5/PS P1 RSO4.5 A2 și PS/223/PS P1/OP4/RSO4.5/PS P1 RSO4.5 A2** din cadrul Priorității 1: Creșterea calității serviciilor de asistență medicală primară, comunitară, a serviciilor oferite în regim ambulatoriu și îmbunătățirea și consolidarea serviciilor preventive, FEDR, Obiectiv de politică 4, Obiectiv Specific RSO4.5

Corrigendumul nr. 1 la Ghidul Solicitantului a fost aprobat prin Ordinul Ministrului Investițiilor și Proiectelor Europene nr. 949/08.04.2024.

**C**orrigendumul nr. 1 la Ghidul Solicitantului este disponibil la: <https://mfe.gov.ro/ghiduri-ms/investitii-ambulatorii-spitalele-de-pediatrie-spitalelor-publice-care-au-sectii-de-pediatrie-inclusiv-investitii-asistenta-medicala-stomatologica/>

Sursa: MIPE

\*

Programul Sănătate: actualizează Ghidul Solicitantului „Investiții în infrastructura publică a ambulatoriilor spitalelor de obstetrică ginecologie”

Ministerul Investițiilor și Proiectelor Europene, prin Autoritatea de Management pentru Programul Sănătate, publică **Corrigendumul nr. 1** la **Ghidul Solicitantului „Investiții în infrastructura publică a ambulatoriilor spitalelor de obstetrică ginecologie”, pentru apelurile de proiecte PS/220/PS P1/OP4/RSO4.5/PS P1 RSO4.5 A2 și PS/222/PS P1/OP4/RSO4.5/PS P1 RSO4.5 A2**, din cadrul Priorității 1: Creșterea calității serviciilor de asistență medicală primară, comunitară, a serviciilor oferite în regim ambulatoriu și îmbunătățirea și consolidarea serviciilor preventive, FEDR, Obiectiv de politică 4, Obiectiv Specific RSO4.5.

Corrigendumul nr. 1 la Ghidul Solicitantului a fost aprobat prin Ordinul Ministrului Investițiilor și Proiectelor Europene nr. 948/08.04.2024.

Corrigendumul nr. 1 la Ghidul Solicitantului este disponibil la: <https://mfe.gov.ro/ghiduri-ms/investitii-ambulatorii-obstetrica-ginecologie/>

Sursa: MIPE

\*

Programul Sănătate: actualizează Ghidul Solicitantului „Investiții în infrastructura publică a ambulatoriilor implicate în implementarea de programe de screening”

Ministerul Investițiilor și Proiectelor Europene, prin Autoritatea de Management pentru Programul Sănătate, publică **Corrigendumul nr. 1** la **Ghidul Solicitantului** **„Investiții în infrastructura publică a ambulatoriilor implicate în implementarea de programe de screening”, pentru apelurile de proiecte PS/191/PS P1/OP4/RSO4.5/PS P1 RSO4.5 A2 și PS/212/PS P1/OP4/RSO4.5/PS P1 RSO4.5 A2** din cadrul Priorității 1: Creșterea calității serviciilor de asistență medicală primară, comunitară, a serviciilor oferite în regim ambulatoriu și îmbunătățirea și consolidarea serviciilor preventive, FEDR, Obiectiv de politică 4, Obiectiv Specific RSO4.5

Corrigendumul nr. 1 la Ghidul Solicitantului a fost aprobat prin Ordinul Ministrului Investițiilor și Proiectelor Europene nr. 947/08.04.2024.

Corrigendumul nr. 1 la Ghidul Solicitantului este disponibil la: <https://mfe.gov.ro/ghiduri-ms/investitii-ambulatorii-unitati-sanitare-publice-care-vor-implementa-programe-de-screening/>

Sursa: MIPE

\*

Sprijin financiar în valoare de peste 51 milioane lei pentru crescătorii de bovine

Agenția de Plăți şi Intervenție pentru Agricultură (APIA), prin Centrele Județene, **efectuează** **plata aferentă ajutorului de stat în sectorul bovinelor de carne și al bubalinelor, aprobat de Guvernul României** **sub formă de** **grant în valoare de** **100 euro/cap de animal.**

**Suma plătită este în valoare de 51.027.656 lei** și se acordă de la bugetul de stat, prin bugetul Ministerului Agriculturii și Dezvoltării Rurale (MADR), pentru un număr de **3.945 beneficiari** care au accesat această formă de ajutor de stat și un efectiv de **103.433 capete** bovine de carne și bubaline.

Grantul se acordă beneficiarilor cererilor de plată depuse și aprobate în baza *Ordonanței Guvernului nr.13/2024* *privind instituirea unei scheme de ajutor de stat pentru susţinerea activităţii crescătorilor din sectorul bovinelor de carne şi al bubalinelor, în contextul crizei provocate de agresiunea Rusiei împotriva Ucrainei*.

Sursa: APIA

🏵🏵🏵

Din Actualitatea Europeană

PE aprobă noul pact al UE privind migrația și azilul

* Cererile de azil vor fi examinate mai rapid, inclusiv la frontierele Uniunii, iar returnările vor fi mai eficiente
* O identificare mai bună la sosire; controale de securitate, de vulnerabilitate și controale medicale obligatorii în cazul persoanelor care intră neregulamentar în UE
* Statele membre pot alege să își asume responsabilitatea pentru solicitanții de azil, să contribuie financiar sau să ofere sprijin operațional
* O intervenție mai bună în situații de criză și un nou mecanism voluntar de relocare a refugiaților din țările terțe

[[](https://www.europarl.europa.eu/resources/library/images/20240409PHT20329/20240409PHT20329_original.jpg)](https://www.europarl.europa.eu/resources/library/images/20240409PHT20329/20240409PHT20329_original.jpg" \o "Deschidere într-o nouă fereastră" \t "_blank)**Parlamentul European a adoptat zece acte legislative pentru a reforma politica de migrație și azil a Uniunii, astfel cum s-a convenit cu statele membre în decembrie 2023.**

**Solidaritate și responsabilitate**

Pentru a ajuta țările Uniunii aflate sub presiunea fluxurilor de migranți, restul statelor vor putea să contribuie prin transferul de solicitanți de azil sau beneficiari de protecție internațională pe teritoriul lor, prin contribuții financiare sau prin sprijin operațional și tehnic. Vor fi actualizate și criteriile potrivit cărora se stabilește statul membru responsabil de examinarea cererilor de protecție internațională (așa-numitul „Regulament Dublin”).

Regulamentul privind gestionarea situațiilor legate de azil și migrație, întocmit de raportorul [Tomas TOBÉ](https://www.europarl.europa.eu/meps/ro/197402/TOMAS_TOBE/home) (Suedia, PPE), a fost aprobat cu 322 voturi pentru, 266 împotrivă și 31 abțineri. Aflați [mai multe](https://www.europarl.europa.eu/news/en/press-room/20240410IPR20336).

**Gestionarea situațiilor de criză**

Regulamentul privind situațiile de criză și forță majoră introduce un mecanism de intervenție în situațiile în care sosirile cresc brusc. Astfel, țările Uniunii care se confruntă cu un număr excepțional de persoane care sosesc din țări terțe se pot baza pe solidaritatea și sprijinul celorlalte țări. Noile norme vizează și instrumentalizarea migranților, adică situațiile în care ei sunt folosiți de țări extracomunitare sau de actori nestatali ostili care urmăresc destabilizarea Uniunii.

Regulamentul, întocmit de raportorul [Juan Fernando LÓPEZ AGUILAR](https://www.europarl.europa.eu/meps/ro/96812/JUAN+FERNANDO_LOPEZ+AGUILAR/home) (Spania, S&D), a fost aprobat cu 301 voturi pentru, 272 împotrivă și 46 abțineri. Aflați [mai multe despre Regulamentul privind situațiile de criză](https://www.europarl.europa.eu/news/en/press-room/20240410IPR20335).

**Verificarea resortisanților din țări terțe la granițele Uniunii**

Persoanele care nu îndeplinesc condițiile pentru a intra pe teritoriul Uniunii vor fi supuse unei proceduri de verificare prealabilă (screening). Astfel, li se va verifica identitatea, li se vor colecta date biometrice și vor fi supuse unui control de securitate și unui examen medical. Întreaga procedură va dura maximum șapte zile. Statele membre vor avea obligația de a introduce mecanisme independente de monitorizare, pentru a asigura respectarea drepturilor fundamentale.

Textul raportoarei [Birgit SIPPEL](https://www.europarl.europa.eu/meps/ro/96932/BIRGIT_SIPPEL/home) (Germania, S&D) a fost aprobat cu 366 voturi pentru, 229 împotrivă și 26 abțineri. Eurodeputații au aprobat și norme noi referitoare la sistemul centralizat de informații despre cazierele judiciare (ECRIS-TCN), cu 414 voturi pentru, 182 împotrivă și 29 abțineri. Mai multe informații despre noul regulament privind verificarea prealabilă sunt disponibile [aici](https://www.europarl.europa.eu/news/en/press-room/20240410IPR20338).

**Proceduri de azil mai rapide**

La nivelul întregii Uniuni se va stabili o nouă procedură comună de acordare și retragere a protecției internaționale. Procesarea cererilor de azil la frontierele UE va trebui să se facă mai rapid în viitor, cu termene-limită mai scurte pentru solicitările nefondate sau inadmisibile.

Proiectul raportoarei [Fabienne KELLER](https://www.europarl.europa.eu/meps/ro/22858/FABIENNE_KELLER/home) (Franța, Renew Europe) a fost adoptat cu 301 voturi pentru, 269 împotrivă și 51 abțineri. Procedura de returnare la frontieră a primit 329 voturi pentru, 253 împotrivă și 40 abțineri. Aflați [mai multe despre Regulamentul privind procedura de azil](https://www.europarl.europa.eu/news/en/press-room/20240410IPR20337).

**Regulamentul Eurodac**

Datele persoanelor care sosesc neregulamentar în Uniune, inclusiv amprentele digitale și imaginile faciale pentru cei cu vârsta de peste șase ani, vor fi înregistrate în baza de date Eurodac, care va fi reformată. Autoritățile vor putea să menționeze și dacă o persoană poate reprezenta un risc de securitate, a avut un comportament violent sau arme asupra sa.

Textul raportorului [Jorge BUXADÉ VILLALBA](https://www.europarl.europa.eu/meps/ro/197829/JORGE_BUXADE%20VILLALBA/home) (Spania, CRE) a fost adoptat cu 404 voturi pentru, 202 împotrivă și 16 abțineri. Mai multe informații despre noile norme Eurodac sunt disponibile [aici](https://www.europarl.europa.eu/news/en/press-room/20240410IPR20334).

**Standardele de calificare pentru obținerea protecției internaționale**

Parlamentul a aprobat și noi standarde uniforme pentru toate statele membre, care se vor aplica la recunoașterea statutului de refugiat sau de persoană eligibilă pentru protecția subsidiară. Persoanele care se califică pentru protecție vor beneficia totodată de o serie de drepturi conform acelorași standarde. Statele membre vor evalua situația din țara de origine pe baza informațiilor primite de la Agenția Uniunii Europene pentru Azil. Statutul de refugiat va fi reexaminat periodic. Persoanele care solicită protecție vor trebui să rămână pe teritoriul statului responsabil cu prelucrarea cererii lor sau al statului în care a fost acordată protecția.

Textul raportorului [Matjaž NEMEC](https://www.europarl.europa.eu/meps/ro/233862/MATJAZ_NEMEC/home) (Slovenia, S&D) a fost aprobat cu 340 voturi pentru, 249 împotrivă și 34 abțineri. Aflați [mai multe despre Regulamentul privind condițiile de obținere a protecției internaționale](https://www.europarl.europa.eu/news/en/press-room/20240410IPR20332).

**Primirea solicitanților de azil**

Statele membre vor trebui să le asigure solicitanților de azil standarde de primire echivalente în ceea ce privește, de exemplu, condițiile de locuit, educația și asistența medicală. Solicitanții de azil înregistrați vor putea începe să lucreze cel târziu la șase luni după depunerea cererii. Condițiile de detenție și restrângerea dreptului la liberă circulație vor fi reglementate, pentru a-i descuraja pe solicitanți să se mute dintr-o țară a Uniunii în alta.

Textul raportoarei [Sophia IN 'T VELD](https://www.europarl.europa.eu/meps/ro/28266/SOPHIA_IN+'T+VELD/home) (Olanda, Renew Europe) a fost aprobat cu 398 voturi pentru, 162 împotrivă și 60 abțineri. Citiți mai multe despre directiva privind condițiile de primire [aici](https://www.europarl.europa.eu/news/en/press-room/20240410IPR20331).

**O cale sigură și legală de intrare în Europa**

Un nou cadru legislativ privind relocarea și admisia umanitară va permite țărilor Uniunii să primească voluntar refugiați din țări terțe recunoscuți ca atare de Agenția pentru refugiați a ONU (UNHCR). Aceștia ar urma să ajungă pe teritoriul UE în mod legal, organizat și sigur. Textul raportoarei [Malin BJÖRK](https://www.europarl.europa.eu/meps/ro/124992/MALIN_BJORK/home) (Suedia, Stânga) a fost adoptat cu 452 voturi pentru, 154 împotrivă și 14 abțineri. Citiți [mai multe despre cadrul UE privind relocarea](https://www.europarl.europa.eu/news/en/press-room/20240410IPR20333).

**Etapele următoare**

După ce pachetul legislativ va fi aprobat oficial de Consiliu, cele zece acte legislative incluse vor intra în vigoare după publicarea în *Jurnalul Oficial al Uniunii Europene*. Regulamentele se vor aplica după doi ani. În cazul Directivei privind condițiile de primire, statele membre vor avea la dispoziție doi ani pentru a modifica legislația națională.

Prin adoptarea acestor rapoarte, Parlamentul răspunde așteptărilor cetățenilor de a consolida rolul UE în abordarea tuturor formelor de migrație ilegală și de a consolida protecția frontierelor externe ale Uniunii Europene, respectând în același timp drepturile omului, de a aplica reguli comune în mod uniform în toate statele membre cu privire la primirea migranților, de a consolida rolul UE și a reforma sistemul european de azil, bazat pe principiile solidarității și al responsabilității echitabile, exprimate în propunerile 42(2), 43(1), 43(2), 44( 1), 44(2), 44(3), 44(4) din concluziile [Conferinței privind Viitorul Europei](https://conference-delegation.europarl.europa.eu/cmsdata/267078/Report_EN.pdf).

\*

Ateneul Român primește Marca patrimoniului european din partea Comisiei pentru rolul semnificativ jucat în istoria și cultura Europei

Astăzi, 11 aprilie, Comisia Europeană a acordat Ateneului Român și altor 6 situri din Uniunea Europeană Marca patrimoniului european, pentru rolul semnificativ jucat de către acestea în istoria și cultura Europei.

Cele 7 situri sunt: Cisterscapes – Cistercian Landscapes Connecting Europe (Austria, Cehia, Germania, Polonia, Slovenia); mănăstirea San Jerónimo de Yuste (Spania); Muzeul Our Lord in the Attic (Țările de Jos); Teatrul Regal Toone (Belgia); Kalevala (Finlanda); Athenaeum Român (România) și Sant’Anna di Stazzema (Italia).

Un juriu european de experți independenți din întreaga Europă a recomandat 7 situri din cele 16 preselectate de statele membre participante în cadrul selecției. Cele 7 situri câștigătoare din anul de selecție 2023 vor primi în mod oficial marca în timpul ceremoniei de decernare a MPE, care va avea loc la Anvers la 17 aprilie 2024.

Marca patrimoniului european este acordată monumentelor, siturilor naturale sau urbane, dar și obiectelor, bunurilor și patrimoniului imaterial. Aceasta recunoaște rolul lor esențial în istoria și cultura europeană, precum și în construirea a ceea ce este în prezent Uniunea Europeană.

**Ateneul Român, BUCUREȘTI (ROMÂNIA)**

Ateneul Român este un edificiu marcant al orașului București. El a fost construit de Societatea Ateneul Român la sfârșitul secolului al XIX-lea pentru a găzdui o bibliotecă publică, conferințe, concerte de muzică clasică, expoziții și alte activități cultural-artistice, în cadrul misiunii sale de popularizare a culturii prin orice mijloace. Începând din 1889, Ateneul găzduiește Societatea Filarmonică Română (în prezent Filarmonica „George Enescu”), fondată cu aproape două decenii în urmă pentru a disemina cultura muzicală și pentru a populariza capodoperele compozitorilor clasici. Aceste societăți culturale și clădirea lor emblematică fac parte din procesul de modernizare a Principalelor Unite Române, care au fost declarate regat în 1881, după ce și-au dobândit independența ca stat față de Imperiul Otoman la sfârșitul războiului ruso-turc (1877-1878). Prin faptul că a găzduit și găzduiește concerte ale unor mari compozitori și orchestre din Europa, Ateneul Român a avut un rol esențial în difuzarea muzicii clasice europene încă de la crearea sa. Începând din 1958, Ateneul Român găzduiește unul dintre cele mai importante evenimente muzicale clasice din lume, Festivalul și Concursul Internațional „George Enescu”, numit în onoarea marelui compozitor român. De asemenea, Ateneul găzduiește conferințe publice cu laureați ai Premiului Nobel, scriitori renumiți și profesioniști din întreaga Europă, scoțând în evidență democrația și valorile europene și promovând cultura și știința.

**Context**

[Marca patrimoniului european](https://ec.europa.eu/programmes/creative-europe/actions/heritage-label_en) urmărește să îmbunătățească înțelegerea și aprecierea patrimoniului comun și divers al Uniunii Europene de către cetățeni, în special de către tineri. Marca patrimoniului european și-a dovedit relevanța pentru consolidarea dialogului intercultural și a sentimentului de apartenență la Uniunea Europeană. În plus, această acțiune a UE este esențială pentru dezvoltarea turismului cultural local, a beneficiilor economice sustenabile și a comunităților din întreaga Europă.

Pentru a primi Marca patrimoniului european, siturile trebuie să îndeplinească cele trei criterii care au fost introduse atunci când această marcă a devenit o inițiativă a UE: trebuie să își demonstreze semnificația europeană, să aducă la cunoștința publicului european dimensiunea lor europeană și să își demonstreze capacitatea operațională de a desfășura aceste activități. Siturile care primesc marca trebuie, de asemenea, să participe la activități de colaborare în rețea și la proiecte de cooperare. Procesul de selecție are loc o dată la doi ani. Participarea este deschisă tuturor statelor membre, cu condiția ca acestea să își confirme interesul. Dintre ele, pe baza recomandărilor formulate de juriul european de experți independenți, Comisia Europeană acordă Marca patrimoniului european unui număr maxim de un sit per stat membru participant pe an. Siturile cărora li s-a acordat Marca patrimoniului european sunt monitorizate pentru a se asigura faptul că îndeplinesc în continuare criteriile pentru care au fost selectate. Monitorizarea are loc o dată la patru ani. O evaluare externă independentă are loc o dată la șase ani.

**Pentru informații suplimentare**


[Fișă informativă privind noul program „Europa creativă” 2021-2027](https://op.europa.eu/en/publication-detail/-/publication/ff1edfdf-8bca-11eb-b85c-01aa75ed71a1/language-ro)

[Programul anual de lucru pe 2024 pentru implementarea programului Europa creativă - actualizare](https://culture.ec.europa.eu/ro/resources/creative-europe-annual-work-programmes)

[Situri cu Marca patrimoniului european | Cultură și creativitate (europa.eu)](https://culture.ec.europa.eu/ro/cultural-heritage/initiatives-and-success-stories/european-heritage-label)

\*

UE se află în fruntea unei mobilizări la nivel mondial pentru sporirea investițiilor în educația de calitate și incluzivă pentru toți

Cu ocazia [evenimentului la nivel înalt privind educația organizat în cadrul strategiei „Global Gateway”](https://international-partnerships.ec.europa.eu/news-and-events/global-gateway-high-level-event-education_en), Uniunea Europeană a reunit comunitatea mondială a educației pentru a face un bilanț al investițiilor realizate până în prezent în domeniul educației în temeiul strategiei „Global Gateway” și pentru a mobiliza partenerii, precum și pentru a stimula noi investiții în perspectiva „Summitului viitorului” al Organizației Națiunilor Unite, care va avea loc în septembrie.

Comisarul pentru parteneriate internaționale, Jutta **Urpilainen**, a confirmat angajamentul ferm al Uniunii Europene în favoarea unei educații de calitate, demonstrat de cele 3 miliarde EUR alocate ca finanțare pentru acțiuni din domeniul educației în perioada 2021-2023 – ceea ce reprezintă aproximativ 13 % din bugetul pentru parteneriate internaționale. Acest lucru este în conformitate cu decizia comisarului de a majora cheltuielile pentru educație de la 7 % la cel puțin 10 % până în 2027.

În cadrul evenimentului, comisarul a semnat programe în valoare totală de 245 de milioane EUR. Aceste programe includ, în special, sprijin pentru educația fetelor din Zambia, sprijin pentru mobilitatea în scopul învățării și al cercetării în Nigeria, o nouă inițiativă a Echipei Europa privind educația și formarea profesională din Africa, precum și lansarea unei Academii de tineret Africa-Europa și a 15 noi proiecte de sprijinire a mobilității academice în Africa în cadrul inițiativei emblematice.

Dacă doriți să aflați mai multe despre modul în care Uniunea Europeană investește în educație pentru a schimba lumea, [apăsați aici](https://international-partnerships.ec.europa.eu/policies/human-development/education_en). Un comunicat de presă cu mai multe informații este de asemenea disponibil [online](https://ec.europa.eu/commission/presscorner/detail/fr/ip_24_1893).

\*

Intră în vigoare Actul privind Europa interoperabilă pentru servicii publice mai bine conectate pentru cetățeni și întreprinderi

Actul privind Europa interoperabilă, care intră în vigoare astăzi, 11 aprilie, va facilita schimbul transfrontalier de date și va accelera transformarea digitală a sectorului public.

Actul este esențial pentru atingerea obiectivelor deceniului digital al UE, cum ar fi disponibilitatea online a 100% din serviciile publice esențiale până în 2030. Interoperabilitatea este o caracteristică esențială a unei piețe unice digitale funcționale și contribuie la o punere în aplicare mai eficace a caracteristicilor digitale ale politicilor publice, de la justiție la sănătate la transporturi.

Cetățenii, întreprinderile și administrațiile publice vor beneficia de cea mai mare parte a noului regulament atunci când utilizează servicii publice digitale interconectate care necesită schimbul transfrontalier de date. Printre exemplele de astfel de servicii se numără recunoașterea reciprocă a diplomelor academice sau a calificărilor profesionale, schimburile de date privind vehiculele pentru siguranța rutieră, accesul la datele privind securitatea socială și sănătatea, schimbul de informații legate de impozitare, vamă, acreditarea licitațiilor publice, permisele de conducere digitale, registrele comerciale. Conform [evaluării impactului](https://eur-lex.europa.eu/legal-content/EN/TXT/?uri=CELEX%3A52022SC0721), se preconizează că legea va economisi până la 5 miliarde EUR anual.

Legea va fi pusă în aplicare printr-un set de măsuri-cheie:

* Instituirea unui cadru de cooperare pe mai multe niveluri, care să reunească cei mai înalți practicieni din domeniul guvernării digitale din statele membre, precum și o comunitate largă a societății civile, experți, cadre universitare și actori locali, pentru a defini o agendă comună de interoperabilitate și un ecosistem în continuă evoluție de soluții comune de interoperabilitate. Acest cadru va fi coordonat de Comitetul pentru Europa interoperabilă și sprijinit de comunitatea Europei interoperabile.
* Introducerea unor evaluări obligatorii ale interoperabilității pentru a construi servicii publice „interoperabile din faza de proiectare”. Acest lucru va ajuta organismele din sectorul public să exploreze și, după caz, să abordeze aspectele legate de interoperabilitatea transfrontalieră încă din faza de proiectare a noilor servicii sau instrumente. Comisia va furniza orientările și sprijinul necesare.
* [Portalul „Europa interoperabilă”](https://joinup.ec.europa.eu/), un ghișeu unic pentru a încuraja partajarea și reutilizarea unor soluții de interoperabilitate fiabile și de înaltă calitate între administrațiile publice.
* Consolidarea mecanismelor de inovare și de sprijinire a politicilor, inclusiv formare, spații de testare în materie de reglementare pentru experimentarea politicilor, proiecte public-privat [GovTech](https://joinup.ec.europa.eu/collection/public-sector-tech-watch/govtech) și proiecte de sprijinire a punerii în aplicare a politicilor, pentru dezvoltarea, testarea și extinderea soluțiilor.

Regulamentul se aplică organismelor din sectorul public, inclusiv instituțiilor și organismelor UE. Punerea în aplicare a Actului privind Europa interoperabilă va fi finanțată prin [programul Europa digitală](https://digital-strategy.ec.europa.eu/en/activities/digital-programme) (DIGITAL).

**Etapele următoare**

Conform calendarului definit în regulament, majoritatea dispozițiilor se vor aplica în termen de 3 luni de la data intrării în vigoare.

În mod excepțional:

* Instituțiile, organismele și agențiile europene și organismele din sectorul public vor efectua evaluări ale interoperabilității începând din ianuarie 2025;
* Statele membre vor desemna autoritățile naționale competente la 9 luni de la data intrării în vigoare a regulamentului, până în ianuarie 2025.

**Istoricul dosarului**

Interoperabilitatea sectorului public este capacitatea administrațiilor de a coopera și de a face ca serviciile publice să funcționeze la nivel transfrontalier, transsectorial și organizațional. Acesta joacă un rol esențial în conceperea unor fluxuri de date sigure și în evitarea duplicării eforturilor în serviciile publice. În diferite crize din ultimii ani, interoperabilitatea sectorului public a permis o mai bună coordonare între statele membre, mobilizarea resurselor acolo unde acestea erau cele mai necesare și formularea rapidă a unor soluții comune.

Comisia sprijină interoperabilitatea dintre administrațiile publice încă din anii 1990 prin intermediul Cadrului european de interoperabilitate (EIF), o serie de planuri de acțiune și programe de finanțare precum IDA, IDABC, ISA, ISA2 și, în prezent, DIGITAL. Pentru a sprijini statele membre și instituțiile, organismele și agențiile europene în punerea în aplicare a politicii de interoperabilitate a sectorului public, Comisia a elaborat un set cuprinzător de instrumente și cursuri de formare, cum ar fi [setul](https://joinup.ec.europa.eu/collection/nifo-national-interoperability-framework-observatory/solution/european-interoperability-framework-eif-toolbox/solutions) de instrumente [EIF, Centrul de sprijin SEMIC](https://joinup.ec.europa.eu/collection/semic-support-centre), platforma [JoinUp](https://joinup.ec.europa.eu/collection/digital-skills-public-sector/solution/interoperable-europe-academy) și [Academia Europa interoperabilă](https://joinup.ec.europa.eu/collection/digital-skills-public-sector/solution/interoperable-europe-academy). Pe lângă acestea, Comisia a creat, de asemenea, o inițiativă GovTech Incubator, în cadrul căreia guvernele se reunesc pentru a adopta cele mai bune soluții dezvoltate de întreprinderile nou-înființate și de alte guverne din întreaga UE.

Mai multe evaluări ale politicii de interoperabilitate a sectorului public au evidențiat deficiențe și au solicitat luarea de măsuri. Statele membre au subliniat, de asemenea, din ce în ce mai mult necesitatea de a consolida cooperarea europeană în materie de interoperabilitate, printre altele, prin declarațiile ministeriale semnate în 2017 la [Tallinn](https://digital-strategy.ec.europa.eu/en/news/ministerial-declaration-egovernment-tallinn-declaration) și în 2020 la Berlin. De asemenea, cetățenii UE care participă la [Conferința privind viitorul Europei](https://futureu.europa.eu/pages/reporting?format=html&locale=en) au exprimat o cerere pentru o interoperabilitate transfrontalieră sporită. Actul privind Europa interoperabilă răspunde direct acestor apeluri la acțiune.

Pentru mai multe Informații

[Actul privind interoperabilitatea în Europa](https://eur-lex.europa.eu/legal-content/en/TXT/?uri=CELEX:32024R0903)

[Întrebări și răspunsuri: Actul privind interoperabilitatea în Europa](https://joinup.ec.europa.eu/interoperable-europe/faqs)

[Raport de evaluare a impactului](https://ec.europa.eu/info/sites/default/files/swd_2022_721_f1_impact_assesment_en_v3_p1_2253149.pdf)

[Cadrul european de interoperabilitate pentru orașe și comunități inteligente (EIF4SCC)](https://commission.europa.eu/system/files/2022-11/other_staff_working_paper_en_v2_p1_2249550.pdf)

[Evaluarea FEI](https://ec.europa.eu/info/law/better-regulation/have-your-say/initiatives/12579-Interoperable-digital-public-services-European-Interoperability-Framework-evaluation-strategy_en)

\*

Comisia face un bilanț al dialogurilor privind tranziția curată purtate cu industria și partenerii sociali din UE

Comisia a adoptat o [comunicare](https://commission.europa.eu/publications/clean-transition-dialogues-stocktaking-strong-european-industry-sustainable-europe_en) în care face un bilanț al unei serii de dialoguri privind tranziția curată ce urmăresc transformarea Europei într-o economie curată, eficientă din punctul de vedere al utilizării resurselor, echitabilă și competitivă. Președinta Comisiei, Ursula **von der Leyen**, a anunțat lansarea unor dialoguri pe această temă în discursul său din 2023 privind starea Uniunii, scopul acestora fiind acela de a **discuta cu reprezentanții industriei și cu partenerii sociali europeni despre cum ar putea fi consolidată și sprijinită punerea în aplicare a Pactului verde european**, contribuind astfel la o **abordare industrială consolidată**. Dialogurile au fost prezidate de vicepreședintele executiv Maroš **Šefčovič**. Bilanțul de astăzi va sta la baza discuțiilor pe care liderii UE le vor purta în cadrul următorului Consiliu European cu privire la pașii următori către asigurarea tranziției curate a Europei.

Președinta Comisiei, Ursula **von der Leyen**, a declarat: *„Pactul verde european este și a fost dintotdeauna strategia de creștere a Europei. Creșterea curată aduce beneficii reale industriei noastre, iar industria a îmbrățișat pe deplin acest credo. Și aceasta pentru că, în economia europeană a viitorului, competitivitatea și durabilitatea vor merge mână în mână. Acum că există un cadru de reglementare previzibil, dialogurile privind tranziția curată sunt o cale importantă de a colabora cu industria și cu partenerii sociali pentru a pune în aplicare acest cadru în modul cel mai eficient. Dialogurile au demonstrat faptul că partenerii noștri sunt hotărâți să treacă la fapte și să contribuie la îndeplinirea obiectivelor noastre cheie ambițioase. Pornind de la ideile acestora, Europa va continua să sprijine industria să își construiască un model de afaceri adaptat unei economii decarbonizate.”*

Până în prezent, au avut loc nouă dialoguri privind tranziția curată. **Industria și partenerii sociali și-au confirmat angajamentul ferm de a modela și de a pune în aplicare Pactul verde european.** Partenerii sociali au subliniat importanța **garantării echității sociale a tranziției, cu scopul de a crea locuri de muncă de bună calitate**, precum și necesitatea unui dialog social structurat consolidat. Dialogurile s-au axat pe teme precum hidrogenul, industriile energointensive, tehnologiile curate, infrastructura energetică, materiile prime critice, bioeconomia forestieră, orașele, mobilitatea curată și oțelul.

**O abordare industrială consolidată: elemente constitutive și elemente principale**

Comunicarea de astăzi evidențiază **o serie de elemente constitutive esențiale** identificate în cadrul dialogurilor, **care ar putea sprijini o abordare industrială consolidată în vederea atingerii obiectivelor Pactului verde european**: un **cadru de reglementare** eficace și simplificat, care să permită întreprinderilor să asigure succesul tranziției; luarea de măsuri privind **prețurile la energie**; o **infrastructură** modernă; un acces mai ușor la **finanțare** și o piață unică mai puternică într-un **mediu competitiv pe plan mondial**. **Comisia va coopera în continuare** cu industria și cu partenerii sociali prin intermediul dialogurilor privind tranziția curată și își afirmă disponibilitatea de a purta o dezbatere aprofundată cu Consiliul și Parlamentul cu privire la factorii-cheie care trebuie abordați.

* **Asigurarea succesului tranziției printr-o punere în aplicare eficace și prin simplificare**

UE a **instituit** **cadrul de politică și de reglementare necesar pentru atingerea obiectivelor pentru 2030** și pentru menținerea de către Europa a unui ritm susținut al progreselor în vederea realizării neutralității climatice și a unei economii durabile până în 2050. Acest cadru de reglementare clar creează stabilitate și previzibilitate pentru toate părțile interesate. În condițiile în care accentul se va muta acum asupra punerii în aplicare, **Comisia va oferi orientări suplimentare** pentru a sprijini industria și statele membre să aplice legislația UE și va acorda o atenție sporită reducerii sarcinii administrative. Comisia va publica, de asemenea, pe o platformă specifică, un set de indicatori-cheie meniți **să monitorizeze și să măsoare** **progresele înregistrate în ceea ce privește tranziția verde, competitivitatea economiei UE și tranziția socială**. Comisia va sprijini în continuare industria în eforturile sale de a pune la dispoziția angajaților competențele necesare pentru tranziție și va continua să colaboreze cu orașele și cu autoritățile regionale și locale.

* **Energie curată disponibilă din abundență și la prețuri accesibile**

Statele membre ar trebui să profite pe deplin de cadrul juridic actualizat, în special de [Directiva privind energia din surse regenerabile](https://eur-lex.europa.eu/eli/dir/2023/2413/oj), pentru a se asigura că industria și cetățenii se bucură de beneficiile tranziției curate. Participanții la dialoguri au subliniat că **asigurarea aprovizionării cu energie din abundență și la prețuri accesibile, cu emisii zero sau cu emisii scăzute de dioxid de carbon este o condiție esențială** pentru accelerarea decarbonizării economiei UE și pentru menținerea competitivității industriei europene, în special a industriilor energointensive. Unele sectoare industriale și ale transporturilor **au pledat în favoarea** adoptării de **măsuri tranzitorii inovatoare suplimentare**, care să asigure aprovizionarea cu energie la prețuri mai mici, oferind în același timp siguranță producătorilor de energie prin garantarea vânzărilor pe termen lung. Reprezentanții industriei **au solicitat**, de asemenea, **crearea de clustere industriale** care să conecteze cele mai mari instalații și centre de producție cu instalații cu emisii zero sau cu emisii scăzute de dioxid de carbon, cu instalații de producere a hidrogenului și a combustibililor din surse regenerabile și cu emisii scăzute de dioxid de carbon sau cu infrastructuri de captare, stocare, transport și utilizare a dioxidului de carbon. Participanții la dialoguri **au invitat statele membre să reexamineze nivelul impozitelor și taxelor pe energie**, inclusiv pe energia electrică. Comisia reamintește faptul că statele membre trebuie să ia măsuri pentru a elimina subvențiile pentru combustibilii fosili, în conformitate cu [concluziile recente ale COP](https://ec.europa.eu/commission/presscorner/detail/ro/ip_23_6591) și cu [propunerea Comisiei de revizuire a Directivei privind impozitarea energiei](https://taxation-customs.ec.europa.eu/taxation-1/excise-duties/review-energy-taxation-directive-proposal_en).

* **O infrastructură modernă ca ax central al dezvoltării industriei**

**Este necesară o coordonare mai strânsă** între Comisie, statele membre, autoritățile locale și regionale, operatorii de rețea, actorii industriali, autoritățile de reglementare și instituțiile financiare cu privire la dezvoltarea infrastructurii în vederea tranziției către o energie curată. Comisia va adapta formatele existente pentru a oferi o platformă pentru **o colaborare *regulată* și *directă*** cu toți actorii-cheie, cu accent pe proiectele concrete de infrastructură. Cerințele în materie de reziliență aplicabile achizițiilor și licitațiilor vor **contribui la crearea unei cereri pentru echipamentele și componentele fabricate în UE**, care îndeplinesc standardele ridicate stabilite pentru utilizarea lor în vederea dezvoltării infrastructurii. Comisia **va examina oportunitatea sprijinirii industriei în vederea standardizării cererii** în ceea ce privește cablurile, conductele și tehnologiile necesare pentru dezvoltarea rețelei energetice.

* **Deblocarea finanțării pentru tranziție**

**Investițiile private** nu au fost încă mobilizate suficient, însă sectorul privat va continua să joace un rol de prim-plan în ceea ce privește realizarea de investiții în tranziția curată. Participanții la dialoguri **au subliniat**, de asemenea, **necesitatea reducerii costului mobilizării de capital**, a diversificării opțiunilor de finanțare disponibile pentru întreprinderi, a propunerii de noi **instrumente financiare inovatoare** și a facilitării investițiilor transfrontaliere. **Este nevoie de un buget solid al UE** pentru a se realiza investiții de mai bună calitate și, în acest context, **Comisia îndeamnă la realizarea de progrese rapide** atât în ceea ce privește identificarea unor modalități inovatoare de utilizare a fondurilor publice în vederea atragerii de investiții private, cât și în ceea ce privește resursa proprie bazată pe ETS propusă. În general, există o **nevoie urgentă** **de a se asigura o coordonare mai strânsă a finanțării la nivelul UE**, de a crea economii de scară, de a spori alocarea eficientă a resurselor și de a recurge la piața unică. Instituțiile europene ar trebui să își consolideze colaborarea cu actorii instituționali pentru a mobiliza fonduri private, iar Comisia ar trebui să își consolideze cooperarea politică și dialogul cu Banca Europeană de Investiții (BEI), Banca Europeană pentru Reconstrucție și Dezvoltare (BERD), instituțiile financiare internaționale și băncile private. Utilizarea veniturilor suplimentare provenite din [sistemul UE de comercializare a certificatelor de emisii](https://climate.ec.europa.eu/eu-action/eu-emissions-trading-system-eu-ets_en), din [platforma „Tehnologii strategice pentru Europa”](https://commission.europa.eu/strategy-and-policy/eu-budget/strategic-technologies-europe-platform_en) și din schemele de licitație ca serviciu, cum ar fi cele organizate de [Banca Europeană pentru Hidrogen](https://energy.ec.europa.eu/topics/energy-systems-integration/hydrogen/european-hydrogen-bank_en), sunt **exemple de instrumente de finanțare promițătoare** care au fost create în vederea tranziției. Participanții la dialoguri au ridicat problema discrepanței importante dintre costul ridicat al investițiilor inițiale legate de dezvoltarea infrastructurii și fondurile disponibile.

* **Valorificarea avantajelor unei piețe unice curate într-un mediu competitiv la nivel mondial**

Piața unică este cel mai puternic atu al UE, deoarece oferă o economie de scară și promovează un nivel ridicat al standardelor, inclusiv dincolo de frontierele Europei. Bazându-se pe rezultatul pozitiv al inițiativei de [achiziționare în comun de gaze](https://ec.europa.eu/commission/presscorner/detail/ro/qanda_23_2404), Comisia **va avea în vederea dezvoltarea agregării cererii și organizarea de achiziții comune pentru alte produse strategice de bază**, precum și crearea unui proiect-pilot pentru hidrogen și achiziționarea în comun de materii prime critice. Comisia și statele membre ar trebui **să utilizeze pe deplin instrumentele de politică de combatere a concurenței neloiale pe plan mondial** pentru a asigura condiții de concurență echitabile pe piața internă și pe piețele mondiale. Punerea în aplicare a [mecanismului de ajustare a carbonului la frontieră](https://taxation-customs.ec.europa.eu/carbon-border-adjustment-mechanism_en) și mobilizarea unor mecanisme mai globale de tarifare a carbonului prin intermediul unei **diplomații consolidate** au, de asemenea, un rol important în acest sens.

**Context**

Pentru a transforma Europa într-o economie curată, eficientă din punctul de vedere al utilizării resurselor și competitivă, Comisia a prezentat în 2019 [Pactul verde european](https://commission.europa.eu/strategy-and-policy/priorities-2019-2024/european-green-deal_ro). Acesta a fost urmat de o serie de inițiative concrete, care au fost, în majoritatea lor, deja integrate în legislația UE. În prezent, accentul se pune pe punerea în aplicare și pe atingerea obiectivelor, astfel încât Pactul verde să devină un succes pe teren.

Industria europeană și partenerii sociali ar trebui să joace un rol primordial în tranziția economiei europene. În același timp însă, industria este supusă unor presiuni importante din cauza înrăutățirii contextului de securitate, geopolitic și economic, precum și din cauza absenței unor condiții de concurență echitabile.

Dialogurile privind tranziția curată au fost lansate de președinta **von der Leyen** în [discursul său privind starea Uniunii din 2023](https://state-of-the-union.ec.europa.eu/index_ro) ca o nouă modalitate prin care Comisia să colaboreze cu industria și cu partenerii sociali, să înțeleagă provocările actuale cu care se confruntă aceștia și să consolideze și să sprijine punerea în aplicare a Pactului verde european.

**Informații suplimentare**


[Comunicare](https://commission.europa.eu/publications/clean-transition-dialogues-stocktaking-strong-european-industry-sustainable-europe_en)

[Fișă informativă](https://ec.europa.eu/commission/presscorner/detail/en/fs_24_1885)

[Site-ul web al Pactului verde european](https://commission.europa.eu/strategy-and-policy/priorities-2019-2024/european-green-deal_ro)

\*

Comisia pregătește terenul pentru integrarea în siguranță a „taxiurilor aeriene” și a altor utilizări inovatoare ale dronelor

Comisia a adoptat astăzi, 10 aprilie, un set de măsuri pentru a aborda provocările unice, din perspectiva siguranței, ale noilor concepte și servicii emergente de mobilitate aeriană și pentru a asigura faptul că operațiunile acestora vor fi la fel de sigure ca cele din aviația cu pilot la bord.

Pachetul adoptat astăzi vizează două domenii emergente în aviație: aeronave cu pilot capabile să decoleze și să aterizeze vertical (denumite adesea „VTOL cu pilot” sau „taxiuri aeriene pilotate”, care sunt aeronave comerciale mici ce efectuează zboruri scurte la cerere), precum și operațiunile cu drone fără pilot, care prezintă un risc mai ridicat (așa-numita „categorie specifică”).

Scopul este de a unifica și de a raționaliza peisajul de reglementare din toate statele membre, îmbunătățind supravegherea și standardele de siguranță operațională.

De exemplu, aceste măsuri vor introduce noi cerințe și proceduri de certificare a navigabilității la nivelul întregii UE pentru VTOL cu și fără pilot, abordând atât integritatea fizică, cât și riscurile de securitate digitală care ar putea afecta operarea acestora în condiții de siguranță.

De asemenea, măsurile includ cerințe privind licențele de pilot de „taxi aerian”, norme privind integrarea în spațiul aerian (definirea traiectoriilor de zbor, reguli de decolare și de aterizare etc.), precum și norme specifice care permit acestor aeronave să efectueze servicii medicale de urgență și operațiuni de salvare.


Comisarul pentru transporturi, Adina **Vălean**, a declarat: *„Prin acest cadru de reglementare, UE își reafirmă poziția de lider mondial în domeniul siguranței și al inovării în aviație. Această inițiativă promite să deblocheze întregul potențial al mobilității aeriene inovatoare, stabilind noi standarde pentru transportul urban în secolul al XXI-lea și ulterior.”*

Pachetul este o acțiune esențială din cadrul [Strategiei UE privind dronele 2.0](https://romania.representation.ec.europa.eu/news/EU%20Drone%20Strategy%202.0?prefLang=ro), adoptată în noiembrie 2022, având ca scop promovarea în întreaga Europă a unui sector inteligent și sustenabil al aeronavelor fără pilot. El vine în completarea „[Regulamentului U-space](https://eur-lex.europa.eu/legal-content/RO/TXT/?uri=CELEX%3A32021R0664)”, care a intrat în vigoare în 2023. Implementarea Regulamentului U-space a fost discutată astăzi în cadrul evenimentului „[U-space în practică:de la lecțiile învățate la provocările viitoare](https://belgian-presidency.consilium.europa.eu/en/events/u-space-in-practice-from-lessons-learned-to-future-challenges/)”, organizat de președinția belgiană a Consiliului.

\*

UE stimulează mobilitatea cu emisii zero prin finanțarea a 42 de proiecte în valoare de peste 424 de milioane EUR

Comisia anunță astăzi, 10 aprilie, selectarea a 42 de noi proiecte de instalare a unei infrastructuri pentru combustibili alternativi, care vor primi peste 424 de milioane EUR sub formă de sprijin din partea UE.

Aceste proiecte vor contribui la instalarea de puncte de reîncărcare cu energie electrică și de stații de realimentare cu hidrogen, precum și la electrificarea aeroporturilor, aducând astfel Europa mai aproape de obiectivele Pactului verde. Finanțarea va proveni din Mecanismul pentru infrastructura pentru combustibili alternativi (AFIF), care face parte din Mecanismul pentru interconectarea Europei (MIE).

Comisarul pentru transporturi, Adina **Vălean**, a declarat: „Începând din 2021, UE a acordat peste 1,3 miliarde EUR mai multor proiecte prin intermediul AFIF, ceea ce a dus la instalarea a 26 396 de puncte de reîncărcare cu energie electrică și a 202 stații de realimentare cu hidrogen, precum și la electrificarea operațiunilor la sol în 63 de aeroporturi. Această ultimă cerere de propuneri a avut cel mai mare succes de până acum, atât din punct de vedere cantitativ, cât și din punctul de vedere al calității proiectelor, reflectând interesul tot mai mare pentru hidrogen și pentru infrastructura de reîncărcare cu energie electrică.”

AFIF finanțează instalarea de infrastructuri de alimentare cu combustibili alternativi de-a lungul rețelei transeuropene de transport (TEN-T) a UE. Acest fond funcționează prin intermediul unei cereri permanente de propuneri de proiecte. Finanțarea menționată face parte din cea de a doua fază a AFIF (2024-2025), care sprijină în special obiectivele stabilite de [noul Regulament privind infrastructura pentru combustibili alternativi (RICA)](https://romania.representation.ec.europa.eu/news/new%20Regulation%20for%20the%20deployment%20of%20alternative%20fuels%20infrastructure%20(AFIR)?prefLang=ro), precum și obiectivele stabilite în Regulamentele ReFuelEU [din domeniul aviației](https://romania.representation.ec.europa.eu/news/aviation?prefLang=ro) și FuelEU [din domeniul transportului maritim](https://romania.representation.ec.europa.eu/news/maritime?prefLang=ro).

[În prezent este deschisă o cerere de propuneri AFIF](https://romania.representation.ec.europa.eu/news/An%20ongoing%20AFIF%20call?prefLang=ro) pentru un buget de un miliard EUR, pentru perioada 2024-2025. Prima dată limită pentru depunerea candidaturilor este 24 septembrie 2024.

Mai multe detalii se găsesc [aici](https://transport.ec.europa.eu/news-events/news/transport-infrastructure-over-eu424m-eu-funding-boost-zero-emission-mobility-2024-04-10_en).

\*

Combaterea dezinformării: Reprezentanța Comisiei Europene în România organizează cu sprijinul influencerilor campania „Is this trUE?”

Combaterea dezinformării: Reprezentanța Comisiei Europene în România organizează cu sprijinul influencerilor campania „Is this trUE?”



*În eforturile de a combate fenomenul dezinformării, Reprezentanța Comisiei Europene în România desfășoară campania „Is this trUE?” cu ajutorul unor influenceri cunoscuți. Scopul campaniei este de a crește gradul de conștientizare al cetățenilor cu privire la dezinformare, având în vedere anul electoral 2024 și contextul internațional marcat de războiul Rusiei împotriva Ucrainei.*

Conform [Eurobarometrului Standard 100](https://europa.eu/eurobarometer/surveys/detail/3053) din toamna anului 2023, 66% dintre români declară că întâlnesc adesea știri sau informații care denaturează realitatea sau sunt chiar false, iar 62% sunt de acord că acestea reprezintă o problemă pentru democrația din România, în timp ce 69% apreciază că sunt o problemă pentru democrația în general.

Pentru a spori gradul de conștientizare al cetățenilor cu privire la pericolele dezinformării, Reprezentanța Comisiei Europene în România desfășoară campania „Is this trUE?”. Campania constă în publicarea unei serii de materiale video realizate de influenceri cunoscuți, cu scopul de a încuraja gândirea critică și de a explica, în termeni simpli, modul în care funcționează dezinformarea și modalitățile de combatere. Campania se desfășoară în perioada martie-iunie 2024, iar materialele pot fi vizualizate pe conturile de social media ale influencerilor și ale Reprezentanței Comisiei Europene în România, precum și pe [platforma trUE](https://www.youtube.com/watch?v=CRb4Z8Ovbzk&t=12s).

De exemplu:

1. în primul material, [*Atenție, Cad Mere*](https://www.youtube.com/watch?v=Ehhk2U76N2w&t=1267s) explică ce este dezinformarea, cum putem evita răspândirea ei și care este diferența între patriotism și naționalism
2. în cel de-al doilea material, [Bianca Adam](https://www.youtube.com/watch?v=CRb4Z8Ovbzk&t=12s) ne arată cum să nu ne lăsăm păcăliți de dezinformare astfel încât să luăm decizii informate în alegerile importante

*„Dezinformarea este un fenomen în creștere care erodează încrederea în sistemul democratic. Este important să conștientizăm acest risc în fiecare zi și în special în timpul perioadelor electorale. Ne propunem să sprijinim publicul, oferind câteva instrumente de identificare și combatere a dezinformării. În acest scop, am colaborat cu influenceri, care ajung la un public mai larg și explică, în termeni simpli, informații complexe. Reprezentanța Comisiei Europene găzduiește pe site-ul său platforma trUE care demontează argumentat o serie de falsuri care circulă tot mai frecvent cu privire la Uniunea Europeană. Așa cum verificăm eticheta produselor la raft sau prospectul la medicamente, este esențial să verificăm din surse oficiale informațiile din spațiul public într-un context în care circulă numeroase teme și mesaje false despre Uniunea Europeană”, a declarat Mara Roman, șefa interimară a Reprezentanței Comisiei Europene în România”*, a declarat Mara Roman, șefa interimară a Reprezentanței Comisiei Europene în România.


Pe [platforma trUE](https://romania.representation.ec.europa.eu/stiri-evenimente-si-resurse-pentru-presa/true-adevarul-gol-golut_ro) se regăsesc clarificări cu privire la informații false cu privire la Uniunea Europeană. Află, printre altele, de ce:

1. [Uniunea Europeană NU interzice centralele de apartament](https://romania.representation.ec.europa.eu/news/dezinformare-uniunea-europeana-interzice-centralele-de-apartament-2024-04-03_ro)
2. [Uniunea Europeană NU interzice frigidere și aparatele de aer condiționat](https://romania.representation.ec.europa.eu/news/dezinformare-uniunea-europeana-interzice-frigiderele-si-aparatele-de-aer-conditionat-2024-02-18_ro)
3. [Uniunea Europeană NU interzice repararea mașinilor mai vechi de 15 ani](https://romania.representation.ec.europa.eu/news/dezinformare-uniunea-europeana-interzice-repararea-masinilor-mai-vechi-de-15-ani-2024-03-07_ro)
4. [Uniunea Europeană NU pregătește „pașapotul de carbon”](https://romania.representation.ec.europa.eu/news/dezinformare-uniunea-europeana-pregateste-pasaportul-de-carbon-2024-02-02_ro)

\*

Intră în vigoare noi norme privind publicitatea cu caracter politic

Astăzi, 9 aprilie, intră în vigoare noi [norme europene](https://eur-lex.europa.eu/legal-content/ro/TXT/?uri=OJ:L_202400900&pk_campaign=todays_OJ&pk_source=EURLEX&pk_medium=X&pk_keyword=trasparency_of_political_advertising&pk_content=regulation&pk_cid=EURLEX_todaysOJ) care stabilesc standarde comune pe piața internă în ceea ce privește transparența și vizarea unui public-țintă în publicitatea politică.

Aceste norme le permit cetățenilor să identifice mesajele care încearcă să le influențeze opiniile și deciziile politice. Normele favorizează o dezbatere democratică deschisă și alegeri libere, corecte și stabile. De acum încolo, materialele publicitare politice trebuie să fie clar identificate ca atare și să indice cine le-a plătit, cu cât, de ce proces electoral sau legislativ sunt legate și dacă vizează un anumit public‑țintă. Va trebui instituit un mecanism de notificare pentru materialele publicitare problematice și toate materialele publicitare cu caracter politic din mediul online vor fi stocate într‑un registru de anunțuri publicitare online. De asemenea, regulamentul limitează utilizarea abuzivă a datelor cu caracter personal. Pentru a proteja procesele democratice europene împotriva ingerințelor străine, regulamentul interzice sponsorizarea materialelor publicitare din afara UE cu trei luni înainte de alegeri sau de referendum.

Věra **Jourová**, vicepreședinta pentru valori și transparență, a declarat: „*Noul regulament sporește transparența publicității politice și stabilește o protecție mai puternică împotriva ingerințelor și a manipulărilor străine. Alegătorilor le va fi mai ușor să identifice conținutul plătit, să știe cine l-a plătit și cum a fost țintită publicitatea*”.


Didier **Reynders**, comisarul pentru justiție, a declarat: „*Cetățenii bine informați și responsabilizați sunt atât fundamentul, cât și forța motrice a unei democrații prospere. Noile norme privind publicitatea politică îi vor ajuta pe cetățeni să navigheze în sfera politică și vor menține transparența alegerilor în Europa*.”

Normele se vor aplica de acum înainte, inclusiv pentru alegerile parlamentare europene din 2024, materialelor publicitare ale jucătorilor de pe scena politică menite să influențeze alegerile și alte procese democratice. Regulamentul impune ca prestatorii de servicii să furnizeze publicitate politică în UE indiferent de statul membru în care își are sediul comanditarul. Această dispoziție recunoaște în special rolul deosebit jucat de partidele politice europene și de grupurile politice din Parlamentul European în desfășurarea campaniilor la nivel european. Restul regulamentului, inclusiv obligațiile în materie de transparență impuse prestatorilor de servicii, normele specifice de protecție a datelor și regimul de supraveghere, se va aplica de la 9 octombrie 2025. Comisia va coopera cu utilizatorii și cu furnizorii de publicitate politică, cu autoritățile de control și cu alți actori relevanți, pentru a promova respectarea normelor. Mai multe informații privind drepturile electorale sunt disponibile [aici](https://commission.europa.eu/strategy-and-policy/policies/justice-and-fundamental-rights/eu-citizenship-and-democracy/democracy-and-electoral-rights_en).

\*

Comisia lansează apelul la candidaturi pentru Observatorul lanțului agroalimentar al UE

Comisia Europeană **a lansat** [**apelul la candidaturi**](https://ec.europa.eu/transparency/expert-groups-register/screen/calls-application?lang=ro) pentru înființarea **Observatorului lanțului agroalimentar al UE**.

Crearea acestui observator, care va analiza costurile de producție, marjele și practicile comerciale, [a fost anunțată la jumătatea lunii martie](https://ec.europa.eu/commission/presscorner/detail/ro/ip_24_1493) ca fiind una dintre măsurile de consolidare a poziției fermierilor în cadrul lanțului de aprovizionare cu alimente și de întărire a încrederii între toți actorii de-a lungul acestui lanț. Obiectivul său este de a asigura o mai mare transparență a prețurilor, a structurilor de costuri și a distribuției marjelor și valorii adăugate în cadrul lanțului de aprovizionare, respectând în același timp normele în materie de confidențialitate și de concurență.

Activitatea observatorului va sprijini **elaborarea de metodologii de evaluare și de monitorizare a structurii costurilor și a distribuției marjelor și valorii adăugate de-a lungul lanțului de aprovizionare cu alimente**.

Observatorul va reuni **până la 80 de membri**, reprezentând autorități naționale responsabile cu agricultura, cu pescuitul și cu acvacultura sau cu lanțul de aprovizionare cu alimente, precum și organizații care reprezintă părți interesate ce își desfășoară activitatea în diverse etape ale lanțului – de la fermieri, furnizori de factori de producție, industria alimentară și comercianți la transporturi, logistică, comerțul cu amănuntul și consumatori. Se preconizează că prima reuniune a observatorului va avea loc în iulie 2024.

[Apelul la candidaturi](https://ec.europa.eu/transparency/expert-groups-register/screen/calls-application?lang=ro) este deschis până la 13 mai. Organizațiile care își depun candidatura trebuie să fie înregistrate în [Registrul de transparență](https://transparency-register.europa.eu/index_ro) pentru a fi nominalizate.

Mai multe informații cu privire la [această știre](https://agriculture.ec.europa.eu/news/commission-starts-setting-agriculture-and-food-chain-observatory-2024-04-09_en) se găsesc online.

\*

Comisia aprobă reintroducerea unei scheme de ajutor de stat a României în valoare de 2,5 miliarde EUR pentru sprijinirea întreprinderilor

Comisia aprobă reintroducerea unei scheme de ajutor de stat a României în valoare de 2,5 miliarde EUR pentru sprijinirea întreprinderilor în contextul războiului Rusiei împotriva Ucrainei.

Comisia Europeană a aprobat reintroducerea unei scheme de ajutor de stat a României de **aproximativ** **2,5 miliarde EUR (12,5 miliarde RON)** pentru sprijinirea întreprinderilor în contextul războiului Rusiei împotriva Ucrainei. Schema reintrodusă a fost aprobată în temeiul [Cadrului temporar de criză și de tranziție](https://competition-policy.ec.europa.eu/state-aid/ukraine_ro) pentru ajutoarele de stat adoptat de Comisie la [9 martie 2023](https://ec.europa.eu/commission/presscorner/detail/ro/ip_23_1563) și modificat la [20 noiembrie 2023](https://ec.europa.eu/commission/presscorner/detail/ro/ip_23_5861).

Comisia a aprobat schema inițială la [9 septembrie 2022](https://ec.europa.eu/commission/presscorner/detail/ro/ip_22_4904) ([SA.103626](https://competition-cases.ec.europa.eu/cases/SA.103626)), iar prima reintroducere a acesteia a fost aprobată la [26 ianuarie 2023](https://ec.europa.eu/commission/presscorner/detail/en/mex_23_416) ([SA.105503](https://competition-cases.ec.europa.eu/cases/SA.105503)) și a expirat la 31 decembrie 2023. În temeiul schemei reintroduse, ajutorul va fi sub formă **de garanții și de granturi directe**. Schema reintrodusă urmărește să asigure faptul că întreprinderile afectate de perturbările economice provocate de războiul de agresiune al Rusiei împotriva Ucrainei au în continuare la dispoziție o lichiditate suficientă.


Comisia a constatat că schema României, astfel cum este reintrodusă, îndeplinește în continuare condițiile stabilite în Cadrul temporar de criză și de tranziție. În special, ajutorul (i) nu va depăși 280 000 EUR per întreprindere care își desfășoară activitatea în sectorul agricol, 335 000 EUR per întreprindere care își desfășoară activitatea în sectoarele pescuitului și acvaculturii și 2,25 milioane EUR per întreprindere care își desfășoară activitatea în toate celelalte sectoare. De asemenea, (ii) ajutorul va fi acordat până cel târziu la 30 iunie 2024. Comisia a concluzionat că schema reintrodusă a României este în continuare necesară, adecvată și proporțională pentru a remedia o perturbare gravă a economiei unui stat membru, în conformitate cu **articolul 107 alineatul (3) litera (b) din TFUE** și cu condițiile stabilite în **Cadrul temporar de criză și de tranziție**. Pe baza acestor considerente, Comisia a aprobat schema în temeiul normelor UE privind ajutoarele de stat.

[Aici](https://ec.europa.eu/competition-policy/state-aid/ukraine_ro) sunt disponibile mai multe informații privind Cadrul temporar de criză și de tranziție, precum și alte măsuri luate de Comisie pentru a aborda impactul economic al războiului Rusiei împotriva Ucrainei și pentru a promova tranziția către o economie cu zero emisii nete. După ce vor fi soluționate eventualele aspecte legate de confidențialitate, versiunea neconfidențială a deciziei va fi pusă la dispoziție cu numărul SA.113044 în [Registrul ajutoarelor de stat](https://competition-cases.ec.europa.eu/search?sortField=caseLastDecisionDate&sortOrder=DESC) de pe [site-ul web](https://ec.europa.eu/competition-policy/index_ro) al Comisiei dedicat concurenței.

\*

Comisia lansează programul său de formare pentru studenții la jurnalism și pentru tinerii jurnaliști

Comisia lansează programul său de formare pentru studenții la jurnalism și pentru tinerii jurnaliști, în scopul informării acestora cu privire la toate aspectele politicii de coeziune.

Comisia a lansat astăzi, 8 aprilie, perioada de depunere a candidaturilor pentru cea de **a 8-a ediție a Youth4Regions**, un program destinat jurnaliștilor în formare. Programul le oferă studenților la jurnalism și tinerilor jurnaliști o săptămână de ucenicie la Bruxelles în luna octombrie 2024. În cursul acestei săptămâni, candidații selectați vor urma sesiuni de formare, vor fi îndrumați și vor lucra cu jurnaliști mai experimentați în sala de presă și vor vizita diferitele instituții și organizații mass-media ale UE.

Se acceptă candidaturi pentru trei categorii (jurnalism general, fotojurnalism și jurnalism video) și doar din partea studenților la jurnalism și a tinerilor jurnaliști din statele membre ale UE, din țările învecinate și din țările în curs de aderare.

Candidații selectați vor fi de asemenea luați în considerare pentru prestigiosul [premiu Megalizzi–Niedzielski](https://ec.europa.eu/regional_policy/policy/communication/partnership-with-media/megalizzi-niedzielski-prize_en), decernat la 9 octombrie 2024 și dedicat recunoașterii activității remarcabile a tinerilor jurnaliști.

Youth4Regions este inițiativa emblematică a Comisiei care urmărește să stimuleze dezvoltarea studenților la jurnalism și a tinerilor jurnaliști prin expunerea directă la instituțiile și politicile Uniunii Europene. De la crearea sa în 2017, **peste 210 persoane** din întreaga Europă au dus la bun sfârșit programul, profitând de bogatele experiențe și de cunoștințele valoroase oferite.

Formularul de candidatură și condițiile de participare sunt disponibile pe [pagina web a programului](http://www.youth4regions.eu/). Perioada de depunere a candidaturilor rămâne deschisă până la 8 iulie 2024. Comisia va suporta toate costurile programului pentru participanți.

\*

Ucraina: Consiliul sprijină reînnoirea măsurilor comerciale autonome ale UE

*Acest comunicat de presă a fost actualizat la 10 aprilie 2024 pentru a adăuga textul asupra căruia s-a convenit.*

Reprezentanții statelor membre ale UE (Coreper) au confirmat astăzi acordul provizoriu la care s-a ajuns mai devreme în aceeași zi între președinția Consiliului și reprezentanții Parlamentului European privind reînnoirea suspendării taxelor la import și a contingentelor pentru exporturile ucrainene către UE până la **5 iunie 2025**.

Prin reînnoirea acestor măsuri, UE își reafirmă **sprijinul politic și economic de neclintit pentru Ucraina**, după doi ani de agresiune militară neprovocată și nejustificată a Rusiei.

În același timp, UE a decis să **consolideze protecția produselor agricole sensibile** prin consolidarea garanțiilor deja incluse în măsurile comerciale autonome aplicabile actualmente, ceea ce include luarea în considerare a oricărui impact negativ asupra pieței unuia sau mai multor state membre, nu doar asupra pieței UE în ansamblu (așa cum se întâmplă în prezent). De asemenea, se va adăuga o nouă măsură de salvgardare automată pentru anumite produse sensibile, cum ar fi păsările de curte, ouăle, zahărul, ovăzul, porumbul, crupele și mierea.

Măsurile comerciale autonome vor permite Ucrainei să continue să își genereze **venituri proprii** din fluxurile comerciale cu UE, ceea ce este important pentru a-și sprijini economia. Împreună cu sprijinul militar, financiar și umanitar extins al UE, acest lucru va ajuta Ucraina să se redreseze pe termen lung, precum și să se integreze treptat pe piața internă a UE.

Principalele elemente ale regulamentului

Regulamentul se va aplica de la 6 iunie 2024 până la 5 iunie 2025 și privește suspendarea în continuare a **tuturor taxelor vamale și contingentelor restante în temeiul titlului IV din Acordul de asociere dintre UE și Ucraina (DCFTA**).

Regulamentul va include, de asemenea, două mecanisme de salvgardare pentru protejarea pieței UE:

* o versiune consolidată a mecanismului existent, care se va aplica pe baza unei monitorizări periodice, permițând Comisiei să impună orice măsură dacă sunt îndeplinite anumite condiții;
* un nou mecanism de salvgardare automată care va obliga Comisia să reintroducă contingente tarifare în cazul în care importurile de păsări de curte, ouă, zahăr, ovăz, porumb, crupe și miere depășesc media aritmetică a cantităților importate în a doua jumătate a anului 2021, în 2022 și 2023.

Elemente-cheie ale acordului provizoriu:

* extinderea domeniului de aplicare al mecanismului de salvgardare automată la **patru produse suplimentare** (ovăz, porumb, crupe și miere)
* scurtarea **perioadei de activare** a măsurii de salvgardare automată (de la 21 la 14 zile)
* prelungirea **perioadei de referință** utilizate pentru a determina dacă importurile depășesc un anumit prag (adăugând a doua jumătate a anului 2021 la perioada 2022-2023)
* **angajamentul Comisiei** de a îmbunătăți monitorizarea importurilor de cereale, în special de grâu, și de a utiliza instrumentele de care dispune în cazul unor perturbări ale pieței, precum și angajamentul de a lua măsurile necesare în temeiul Acordului de asociere cu Ucraina, imediat după adoptarea noilor măsuri comerciale autonome, pentru continuarea, prin consultări cu Ucraina, a procesului de liberalizare reciprocă a tarifelor

Etapele următoare

Comisia pentru comerț internațional a Parlamentului European este invitată să confirme rezultatul negocierilor interinstituționale mâine.

Se așteaptă ca poziția Parlamentului în primă lectură să fie apoi adoptată în cea de a doua sesiune plenară din aprilie.

Regulamentul va fi apoi adoptat de către Consiliu, semnat de către reprezentanții Consiliului și ai Parlamentului European și publicat în Jurnalul Oficial, înainte de a intra în vigoare la 6 iunie 2024.

Context

La 31 ianuarie 2024, Comisia Europeană a propus prelungirea suspendării taxelor la import și a contingentelor pentru toate importurile din Ucraina și Republica Moldova către UE pentru încă un an. Propunerea a fost prezentată în contextul continuării războiului de agresiune al Rusiei împotriva Ucrainei, al necesității de a continua acordarea de sprijin economic Ucrainei și având în vedere faptul că Ucrainei i s-a acordat statutul de țară candidată la aderarea la UE în iunie 2022, iar negocierile de aderare au fost deschise în decembrie 2023.

* [Rezultatul lucrărilor](https://data.consilium.europa.eu/doc/document/ST-8668-2024-INIT/en)
* [Propunere de regulament privind măsurile de liberalizare temporară a comerțului](https://data.consilium.europa.eu/doc/document/ST-5998-2024-INIT/ro/pdf)
* [Acord provizoriu convenit în cadrul primului trilog (comunicat de presă, 20 martie 2024)](https://www.consilium.europa.eu/ro/press/press-releases/2024/03/20/ukraine-council-and-parliament-reach-a-deal-to-renew-eu-s-autonomous-trade-measures)
* [Ucraina: Consiliul adoptă reînnoirea liberalizării temporare a comerțului și a altor concesii comerciale (comunicat de presă, 25 mai 2023)](https://www.consilium.europa.eu/ro/press/press-releases/2023/05/25/ukraine-council-adopts-renewal-of-temporary-trade-liberalisation-and-other-trade-concessions)
* [Răspunsul UE la invadarea Ucrainei de către Rusia (informații generale)](https://www.consilium.europa.eu/ro/policies/eu-response-ukraine-invasion/)
* [Zona de liber schimb aprofundată și cuprinzătoare UE-Ucraina, Comisia Europeană](https://trade.ec.europa.eu/access-to-markets/ro/content/zona-de-liber-schimb-aprofundata-si-cuprinzatoare-ue-ucraina)

Sursa: 1. <https://romania.representation.ec.europa.eu/index_ro>

2. <https://www.consilium.europa.eu/>

3. <https://www.europarl.europa.eu/>

|  |  |
| --- | --- |
|  | Sunaţi la numărul gratuit\* valabil pentru toate cele 27 de state-membre în cursul orelor de lucru  (9-8:30 CET în timpul săptămânii) 00 800 6 7 8 9 10 11  sau sunaţi la numărul de telefon + 32-2-299.96.96 accesibil de oriunde din lume (tarif normal). |
| *\*Anumiţi operatori de telefonie mobilă nu permit accesul la numerele cu prefixul 00800 sau taxează aceste apeluri. În unele cazuri, aceste apeluri pot fi taxate dacă sunt efectuate de la o cabină telefonică sau de la hotel.* | |

Acest Buletin Informativ vă aparţine şi ne dorim să cuprindă exact informaţiile care prezintă interes pentru dumneavoastră.

Sugestiile referitoare la genul de informaţie pe care doriţi să o regăsiţi în cuprinsul Buletinului informativ pot fi transmise pe adresa de poştă electronică.

**Instituţia Prefectului - Judeţul Hunedoara**

Deva, 330025, Bdul 1 Decembrie 1918, nr. 28

**Tel.: 0254 211 850/1**;

**Fax: 0254 215 099**; **0254 215 010**

[prefhd@prefecturahunedoara.ro](mailto:prefhd@comser.ro); https://hd.prefectura.mai.gov.ro/